31. marta 2021. - 16:50\nProjekat Robs4Crops ima za cilj da prevaziđe organizacijske i tehnološke izazove koji su u vezi sa širokim prihvatanjem robotike u poljoprivredi.\nOd poljoprivrednih kontrolera i pametnih alata do potpuno automatizovanih poljoprivrednih sistema, novi projekat finansiran od strane Evropske komisije, pod nazivom Robs4Crops, pomaže poljoprivrednim proizvođačima da se izbore sa problemom nedostatka radne snage – iz korena menjajući poljoprivredni sektor.\nNajveći izazovi sa kojima se suočava evropska poljoprivreda jesu visoka cena rada i nedostatak radne snage. Cena rada utiče na profitabilnost poljoprivrednog sektora, dok instovremeno nedostatak radne snage preti opstanku lanaca vrednosti proizvodnje hrane, što je potvrdila i pandemija virusa COVID-19.\nUzgajivači širom Evrope imaju organičen pristup radnoj snazi. Voćnjaci i povrtnjaci ostaju neobrani jer na hiljade sezonskih radnika ne uspeva da stigne do svih gazdinstava koja zavise od njihovog doprinosa, a mnogi pak nisu u mogućnosti da rade usled posledica zaraze koronavirusom.\nRobs4Crops ima za cilj da prevaziđe organizacijske i tehnološke izazove koji su u vezi sa širokim prihvatanjem robotike u poljoprivredi. Kroz unapređenje postojeće poljoprivredne mašinerije, standarda i dobrih praksi, projekat će kreirati potpuno automatizovan sistem, spreman za komercijalnu upotrebu.\nFleksibilan i modularan sistem nove generacije značajno će smanjiti zavisnost farmera od najamnih radnika, povećati bezbednost, te smanjiti negativne uticaje na životnu sredinu. Projekat će se fokusirati na najzahtevnije, repetitivne poljoprivredne aktivnosti poput mehaničkog uklanjanja korova i prskanja protiv štetočina i bolesti.\nU nameri da pojam robotizovane poljoprivrede postane širokoprihvaćen, Robs4Crops će kreirati poseban ekosistem u okviru koga će spovoditi testiranje, iteracije i inovacije thenoloških rešenja i procesa. Interesi i potrebe poljoprivrednika i drugih krajnjih kornisnika čine okosnicu svih Robs4Crops aktivnosti: od analize zahteva korisnika to iterativnog testiranja i eksperimentisanja sa poslovnim modelima.\nProcesi testiranja biće sprovedeni u partnerstvu sa komercijalnim farmama i poslovnim liderima iz Francuske, Grčke, Španije i Holandije.\nDr Frits van Evert, viši naučnik Vageningen univerziteta i istraživačkog centra i koodrinator projekta Robs4Crops, izjavio je:\n“Poljoprivreda je veoma osetljiva na cenu i oskudicu radne snage. Efikasne i održive aktivnosti uzgoja hrane stoga su od ključnog značaja. Robs4Crops uvodi velike promene kroz revitalizaciju evropskog sistema proizvodnje hrane i predstavlja važan katalizator ubrzavajući usvajanje naprednih tehnologija robotike i automatizacije u poljoprivredi.”\nTehnologija robotike i automatizacije u poljoprivredi\nPrethodni tekst„Značajno za mnogo, mnogo ljudi“: Otvara se Batajnička petlja\nSledeći tekstStiže električni robot za povrtarstvo


Директори школа „на поправном“ | Унија синдиката просветних радника Војводине УСПРВ\nDirektori škola „na popravnom“\n25. oktobar 2016. Obrazovanje Nema komentara\nOd oko 900 osnovnih i 300 srednjih škola, koje su dosad prošle kroz spoljašnju proveru kvaliteta rada, trećina je ocenjena najnižim ocenama – jedinicama i dvojkama (na skali od 1 do 4), dok su predškolske ustanove bolje – tek je svaka deseta od 90 vrednovanih dobila ocenu dva, a nijedna jedinicu.\nDirektori koji su na čelu tih obrazovnih ustanova biće prvi koji će proći obuku i to već tokom zimskog raspusta. Cilj obuke je da se ovim direktorima pruži podrška da pokrenu razvoj svojih škola i da u sledećem ciklusu eksterne evaluacije dobiju bolje ocene. Obuku, koje pripremaju Ministarstvo prosvete i Zavod za unapređivanje obrazovanja i vaspitanja, moraće da prođu svi direktori škola u Srbiji, što će biti prvi korak u njihovom licenciranju.\n- Ključna tema u obuci će biti razvoj kompetencija direktora za pedagoško rukovođenje škole. To znači da se od direktora očekuje da više nego do sada budu pedagoški rukovodioci, da više vode računa o kvalitetu nastave, da više budu usmereni na praćenje rada nastavnika, davanje povratnih informacija nastavnicima, kao i na razvoj kulture horizontalnog učenja u školi. Tome se daje veći značaj u Pravilniku o stručnom usavršavanju nastavnika, ali je ovaj vid učenja bio malo iskorišćen, iako brojna istraživanja govore da nastavnici najviše vole da uče jedni od drugih. Direktori i dalje moraju biti menadžeri, ali najveći deo svoje energije treba da usmere na obrazovno-vaspitni proces – kaže za Danas Jasmina Đelić, koordinatorka rada školskih uprava u Ministarstvu prosvete.\nOna napominje da će program obuke biti zasnovan na standardima kompetencija direktora i standardima kvaliteta rada obrazovnih ustanova i podseća da cela jedna oblast u tom dokumentu (organizacija rada i rukovođenje) obuhvata kompetencije i nadležnosti direktora. Obuke će držati zaposleni u Ministarstvu prosvete i dva prosvetna zavoda, a imaće status obuka od javnog interesa. Đelićeva podseća da su obuke i ispit za direktora, kao i njihovo licenciranje predviđeni zakonom još 2003. godine, ali taj posao do danas nije završen. Zavod za unapređivanje obrazovanja i vaspitanja je više puta pripremao predloge, ali je kočnica nastala kad je sve to trebalo pretočiti u podzakonske akte.\nSteknu odgovarajuća znanja da bi mogli kvalitetno da vode školu. Da li će sastavni deo obuke biti ispit odlučiće mešovita radna grupa, sastavljena od stručnjaka iz različitih institucija i Ministarstva. Pravilnikom će biti precizirano i da li će direktori čije su škole ocenjene najboljom ocenom imati neke benefite – kaže Đelićeva.\nDosadašnji rezultati eksterne evaluacije pokazuju da su naše škole najlošije u oblasti kvaliteta Nastava i učenje, posebno kada je reč o individualizaciji nastave i praćenju i ocenjivanju učenika.\n- Ovom i sličnim obukama želimo da pomognemo direktorima da nastava bude bolja, više prilagođena potrebama učenika i njihovim mogućnostima, da imamo bolji sistem praćenja. Utisak je da pravilnike o ocenjivanju nastavnici više doživljavaju kao administrativnu meru, a ne kao osnov da unaprede ocenjivanje da bi ono pomoglo razvoju učenika – kaže Đelićeva.\nNa pitanje da li će direktori koji u narednom ciklusu eksterne evaluacije ne budu popravili ocene biti sankcionisani, ona odgovara da svrha ovog procesa nije kažnjavanje, niti bilo kakvo rangiranje škola. Zbog toga se, dodaje, ocene saopštavaju samo kolektivu i služe kao povratna informacija kako da se unapredi rad.\nPrvi petogodišnji ciklus spoljašnjeg vrednovanja završava se 2017, a tokom ove školske godine prikupljaju se podaci da li treba korigovati standarde i metodologiju. Iako je u javnosti bilo dosta kritika na račun eksterne evaluacije, Đelićeva ističe da su nezavisne stručne analize pokazale da standardi dobro funkcionišu u praksi, ali da su potrebni dodatni instrumenti kako bi ocene bile još objektivnije. Komentarišući tvrdnje dela prosvetne javnosti kako su škole koje su kasnije ušle u ovaj proces u povoljnijem položaju, jer su rešenja prepisala od najbolje ocenjenih ustanova, ona kaže da „čak i da su to neki uradili, bar su naučili kakvi treba da budu“.\nMinistarstvo će uskoro raspisati konkurs za izbor nastavnika koji će u svojstvu savetnika spoljnih saradnika pomagati prosvetnim savetnicima u školskim upravama u vršenju stručno-pedagoškog nadzora i spoljašnjem vrednovanju, ali i svojim kolegama u drugim ustanovama u unapređivanju rada. To je, podsetimo, bio jedan od ključnih zahteva čačanskih nastavnika koji su više puta odbijali eksternu evaluaciju.\nRedovna eksterna evaluacija sprovodi se jednom u pet godina, a svake godine škole su obavezne da rade samoevaluaciju. Dosadašnja iskustva pokazuju da se u velikom broju obrazovnih ustanova samoevalucaija ne radi na kvalitetan način. Preovlađuje formalistički pristup, koji je obojen pristrasnošću, stručni saradnik je najčešće usamljen u ovom poslu i uglavnom postoji malo interesovanje zaposlenih za rezultate procene


Dodik kaže da je to što rade izdajnički čin prema Republici Srpskoj i opasna politika.\n- Da sam imao nameru juče da ih sve izvedem na čistac verovatno ne bih uspeo kako je uspela jedna harmonika. Meni je i juče bilo žao na šta su spale te probosanske pripejd partije, istakao je Dodik komentarišući salvu optužbi opozicije da srpski član Predsedništva BiH, kako su rekli, nije normalan i da ga se stide nakon što je uveo harmonikaša u zgradu Predsedništva BiH u Sarajevu i zapevao srpske pesme.\n- Evo da i ja budem malo u trendu pa da kažem da je i mene bilo stid na šta je spala opoziciona scena Republike Srpska da juče čeka šta će reći SDA i Željko Komšić da bi se i oni oglasili i ponovili njihove reči - istakao je Dodik.\nUKINUT PRITVOR INSPEKTORU MUP RS: Određene mere zabrane\nSUD BiH ukinuo je pritvor suspendovan inspektoru MUP RS Mladenu Milovanoviću koji je uhapšen u akciji ”Transporter” zbog sumnje da je počinio krivično delo organizovani kriminal i trgovina drogom.\nU TREBINJU je ponovo došlo do paljevine automobila, a ovaj put Policijskoj stanici Trebinje , u jutarnjim časovima, prijavljeno je da je izbio požar na putničkom automobilu marke „audi Q5“, koji je u vlasništvu policijskog službenika, a koji se proširio na putnički automobil marke „golf“, koji su bili parkirani u Ulici obala Luke Vukajlovića, grad Trebinje.\n12:34 MEDOJEVIĆ UPOZORAVA: Crnoj Gori preti grčki scenario


Faktor | Ahmed Džubur: Poljoprivreda Federacije BiH na koljenima\n03.06.2019. / 10:23\nUkoliko se ne dogodi rebalans budžeta u stavci za poticaje u poljoprivredi, posrnuli agrar Federacije će doći u još težu situaciju, rekao je Džubur\nVlada Federacije BiH je na posljednjoj sjednici usvojila Program poticaja za 2019. godinu čime su se stekli gotovo svi preduslovi za isplatu poticaja koje poljoprivrednici čekaju od novembra 2018. godine.\nUkoliko se ne dogodi rebalans budžeta u stavci za poticaje u poljoprivredi, posrnuli agrar Federacije će doći u još težu situaciju, saopćio je zastupnik u federalnom Parlamentu Admir Džubur.\n-Naime, federalni ministar poljoprivrede, vodoprivrede i šumarstva je na press konferenciji od prije par dana ustvrdio da su poticaji za poljoprivredu u Federaciji BiH daleko najniži na prostoru jugoistočne Evrope zbog čega je u par navrata bio “suzdržan” na sjednicima Vlade Federacije kada je razmatrana ova problematika - naveo je Džubur, saopćeno je iz DF-a.\nEksplicitno se, dodaje on, iz ministrovog stava može primijetiti kako na Vladi Federacije već prilično dugo ne postoji minimum razumijevanja za potrebe ove kategorije ljudi koji su, u najvećoj mjeri, na rubu egzistencije.\n-Da stvar bude još gora, radi se o velikoj populaciji stanovništva Federacije koja bi trebala biti pokretačka snaga stabilnosti i prosperitetnog razvoja Federacije BiH. Ignorantskim stavom onih koji odlučuju o sudbini poljoprivrednika i koji nemaju sluha za njihove evidentne probleme, poljoprivrednici su dovedeni u stanje svojevrsne agonije iz koje je moguće izaći na različite načine - dodao je.\nMnogi se, nastavlja on, zbog nemogućnosti normalnog egzistiranja u agraru odlučuju za prestanak rada bilo u domeni animalne ili biljne proizvodnje.\n-Značajan broj poljoprivrednika (najčešće sa kompletnim familijama) ubrzano i zauvijek napušta BiH tražeći sreću u državama koje imaju racionalan i odgovoran stav prema svojim poljoprivrednicima. Na ovaj način će se definitivno smanjiti broj nezaposlenih stanovnika Federacije ali će se udariti snažni temelji za potpuni kolaps agrara koji je već na pomolu. Federalna udruženja poljoprivrednika svih sektora i grupacija najavljuju grčevitu borbu za "golu egzistenciju" svojih porodica što će se manifestovati održavanjem masovnih protesta od kojih je prvi najavljen za 10. juni 2019. godine - saopćio je Džubur.\nIstiče da poljoprivrednici Fedeacije BiH trenutno sa velikim iščekivanjem očekuju odgovor na “zastupničko pitanje” a koje se tiče visine Zakonom propisanih tri posto od usvojenog budžeta Fedearacije za poticaje u poljoprivredi a koje je postavljeno federanoj ministrici finansija.\n-Koliko se sa uvažavanjem i respektom tretira agrarna populacija Federacije BiH svjedoči i činjenica da od 14.05.2019. godine nema odgovora na ovo pitanje koje je od životnog značaja za poljoprivrednike - zaključuje Džubur.\nPočela isplata penzija u FBiH


Obeležavanje 170 godina Majske Skupštine - Studio B\nBeograd 25°C u 15:00\nObeležavanje 170 godina Majske Skupštine\nDruštvoDrustvo Pocetna 15. 05. 2018. 17:41:45\nU Sremskim Karlovcima obeležava se 170 godina od održavanja Velike narodne skupštine, poznatije pod nazivom Majska skupština, na kojoj su javno proklamovani zahtevi Srba, teritorijalna autonomija i izbor vojvode.\nProgram obeležavanja počeo je svetom arhijerejskom liturgijom u Sabornom hramu, koju je predvodio patrijarh Irinej.\nSvečana akademija održana je u karlovačkoj gimnaziji uz prisustvo najviših predstavnika pokrajinske i republičke vlasti i crkve.\nPredsednik Pokrajinske vlade Igor Mirović rekao je da su ideje na kojima je nastala Srpska Vojvodina utkane u kolektivno sećanje srpskog naroda, koji i danas gaji ista načela slobode, ravnopravnosti i prosperiteta za sve narode na teritoriji Srbije.\nVojvodina je pokazala model skladnog života svih naroda koji se u njoj „prepliću“, poručio je Mirović te dodao da će Vojvodina nastaviti da ide putem kojim je išla kada je osnovana, iz poštovanja prema prošlosti, ali i iz želje za napretkom u budućnosti.\n„Politika zajedništva i napora koji će dovesti do ekonomskog napretka je naš put. Put koji je osvetljen pre 170 godina, i zbog koga znamo kuda hodimo i kakvu budućnost želimo“, rekao je Mirović.\nIzaslanik predsednika Srbije Nikola Selaković rekao je da je održavanje Majske skupštine jedan od najvažnijih događaja u srpskoj istoriji, koji se dogodio zahvaljujući ljudima koji su nadrasli svoje vreme i „krčili svome rodu put u budućnost“.\nDodao je da su Srbi sa druge strane Save i Dunava vekovima bili odvojeni od matice Srbije, ali su gajili osećaj nacionalne pripadnosti i želju za sjedinjenjem.\n„Snaga predaka i njihova mudrost ležala je u njihovoj crkvi i vojsci. Srbi su dobro spoznali značaj očuvanja svih činilaca njihovog identiteta, a Majska skupština predstavlja jedan od najznačajnijih demokratskih uzleta dotadašnje istorije Srbije“, rekao je Selaković.\nMinistar kulture i informisanja Vladan Vukosavljević rekao je da je Majska skupština prirodno nastala na revolucionarnom talasu koji je zahvatio Evropu, kao i da danas, kada sve više zapostavljamo srpski jezik i pismo treba imati na umu da su se baš za prava njihovog korišćenja preci borili.\n„Ideja Srpske Vojvodine ostala je kao ideja srpskog oslobođenja i slobode, kao ideja ravnopravnosti, ne samo srpskog već i drugih manjinskih naroda“, rekao je Vukosavljević.\nMinistar je dodao da srpski narod zna visoku cenu slobode i očuvanja narodnog identiteta, te da zato poštuje te iste vrednosti kod drugih manjinskih naroda.\nSvečanoj akademiji u gimnaziji u Sremskim Karlovcima prisustvovali su i predsednica Narodne skupštine Maja Gojković, ministar prosvete Mladen Šarčević, patrijarh Irinej i predsednik SANU Vladimir Kostić.\nPovodom obeležavanja 170. godišnjice održavanja Majske skupštine, održana je i svečana sednica Pokrajinske vlade na kojoj je formiran budžetski fond za obnovu i razvoj Sremskih Karlovaca.\nPredsednik Pokrajinske vlade rekao je da su Sremski Karlovci važno mesto za istoriju srpskog naroda, ali i za njegovu budućnost.\nSednica Pokrajinske vlade povodom obeležavanja 170. godišnjice održavanja Majske skupštine\nMirović je naveo da će već od juna biti obezbeđena sredstva iz budžeta Pokrajinske vlade, a u januaru iz republičke.\n„To će omogućiti da počnemo obnovu i zaštitu značajnih objekata u Sremskim Karlovcima, ali i veća ulaganja u obrazovanje i razvoj turizma“, rekao je Mirović nakon svečane sednice Pokrajinske vlade.\nMinistar za kulturu i informisanje Vladan Vukosavljević rekao je da se na današnji dan spojila velika energija lokalne samouprave, pokrajinske i republičke vlasti da se očuva i gaji „velika slava Sremskih Karlovaca“.\nNaglasio je da je čuvena gimnazija u Sremskim Karlovcima činila osnovu elite srpskog naroda u 19. veku, te da je ulaganje u Karlovce „vraćanje duga prošlim generacijama, i pravljenje temelja za buduće generacije“.\n„Očekujem da će ova velika energija vrlo brzo početi da daje dugoročne rezultate, a Ministarstvo kulture će u tome biti veran saveznik“, rekao je Vukosavljević.\nPredsednik opštine Sremski Karlovci Nenad Milenković rekao je da će 2018. godina biti krupnim slovima zapisana u istoriji i bitna koliko i 1848. godina.\n„Osnivanje budžetskog fonda na današnjoj sednici predstavlja veliki korak i veoma je značajno kako za stanovnike naše opštine, tako i za Srbiju“, rekao je Milenković.\nPatrijarh Irinej služio je liturgiju u Sabornoj crkvi u Sremskim Karlovcima kao deo svečanosti povodom obeležavanja 170 godina od osnivanja Srpske Vojvodine.\nSrpska Vojvodina je bila srpski autonomni region u okviru Austrijskog carstva, a sastojala se od Banata, Bačke, Srema i Baranje. Proglašena je na Majskoj skupštini od 13. do 15. maja 1848. godine u Sremskim Karlovcima i postojala do 1849. godine, kada je transformisana u novu krunovinu Austrijskog carstva nazvanu Vojvodstvo Srbija i Tamiški Banat.\nEdukativna radionica o pripremi i značaju hleba\nProširenje Novaresa – atraktivnost Srbije za investitore\nBrnabić:Vulin adekvatno, Skot skandalozno i neprimereno\nDJ Patife u susret 34. Beogradskom džez festivalu\nĐurić:Politika Đilasa simbol najveće pljačke u Srbiji\nRadojičić: Finansije stabilne, BG dobro mesto za investiranje\nSvetski dan hrane obeležen posetom Narodne kuhinje\nPočinje izgradnja prepumpne stanice u Bloku 38\nSamit gradonačelnika prilika da Beograd predstavi svoje projekte\nForenzičari uzeli uzorke tla, policija u rezidenciji konzula\nSrbija bolja od Italije za prvo mesto pred polufinale SP\nJapan sa pola miliona evra finansira razminiranje u Srbiji\nVučić:Sačuvajte te novine, pa ćemo videti ko je lagao\nVučić:Šta god da je za Skota i SAD, za nas je takozvana


Naslovne strane za nedelju, 25. oktobar - Glas Podrinja\nBLIC - "Od planete stvaramo nenastanjivi pakao", o najnovijem izveštaju Ujedinjenih nacija o ekološkim katastrofama širom sveta. List prenosi izjavu dosadašnjeg ministra finansija Siniše Malog "Još po 100 evra za svakog građanina? Nije isključeno".\nVEČERNjE NOVOSTI - O očekivanjima oko sastava nove Vlade Srbije "U foteljama ministara bar 10 žena". O prenameni američke vojne baze u Nemačkoj "NATO hoće iz svemira da nadgleda celu planetu".\nPOLITIKA - List u Temi nedelje piše o tome koliko gradjani Srbije veruju bankama "Pošteno, pa na sud". "Poslanici pozdravili osnivanje tri nova ministarstva", o sednici Skupštine Srbije na kojoj se raspravljalo o Predlogu zakona o ministarstvima.


Tribina "Vidi, gari, moramo zajedno": Ne sme se dozvoliti da bude izgrađen "Novi Sad na vodi" | (Vesti - 01.02.2021) Novi Sad\n01.02.2021 u 19:57h\nTribina "Vidi, gari, moramo zajedno": Ne sme se dozvoliti da bude izgrađen "Novi Sad na vodi"\nU medija centru u Beogradu u ponedeljak, 1. februara, održana je tribina pod nazivom "Vidi, Gari, moramo zajedno", na kojoj su učestvovali Olivera Radovanović iz Zelene mreže Vojvodine, Dragoljub Bakić, arhitekta iz Beograda i Petar Stanić iz Združene inicijative građana Beograda.\nPredsednica Zelene mreže Vojvodine Olivera Radovanović izjavila je da je "Novi Sad na vodi" koruptivni projekat koji u sebi sadrži sve negativnosti tajkunskog urbanizma i ne sme se dozvoliti da on bude izgrađen.\nNavela je da je njihovoj borbi protiv izgradnje "Novog Sada na vodi" svojim potpisima podršku dalo 6.000 Novosađana.\n– Mi sa našom borbom nećemo stati i nećemo dozvoliti da se to izgradi – rekla je Radovanović.\nOna je upozorila da se projektom "Novi Sad na vodi" planira pomeranje nasipa za 500 metara da bi se dobilo 165 hektara građevinskog zemljišta.\n– Mi smo se udružili, napravili smo model građanske neposlušnosti i otpora – rekla je novosadska aktivistkinja i naglasila da su pre dva dana saznali da je u katastru Dunav upisan kao građevinsko zemljište.\nPrema njenim rečima, tri su problema sa ovim projektom – bezbednost zbog opasnosti od plavljenja delova Novog Sada posle pomeranja nasipa, međunarodni problem zbog međunarodne plovidbe i ugrožavanje ekološke vrednosti ovog dela Dunava, prenosi N1.\n11.10.2021. - "Vode Vojvodine" ipak dale saglasnost za gradnju "Novog Sada na vodi"\n13.09.2021. - Sutra na Šodrošu protest "Vidi, gari, čekamo te"\nPovezane teme dunav Novi Sad na vodi olivera radovanović šodroš vidi, gari, ne može


Ko je Karles Pudždemon, predsednik Katalonije?\nPredsednik Katalonije, koja je uprkos zabranama španskih vlasti u nedelju sprovela referendum o nezavisnosti, Karles Pudždemon, na počecima svoje profesionalne karijere bavio se novinarstvom pišući za nekoliko lokalnih novina.\nU novinarskoj karijeri je brzo napredovao i bio direktor Katalonske novinske agencije, a zatim i nedeljnika "Katalonija tudej".\nKao dugogodišnji simpatizer, a zatim i kao član partije Convergence and Union (CiU), politički karijeru je započeo na mestu parlamentarca 2006.\nVeć 2011. izabran je za gradonačelnika Girone, gde je i živeo četiri godine, da bi zatim bio izabran na mesto predsednika Asocijacije opština za nezavisnost. Za predsednika Katalonije izabran je 10. januara 2016.\nGodine 1988. sakuplja sve evropske reference o Kataloniji kako bi izradio publikaciju koja će se baviti njenom istorijom i kulturom.\n(UŽIVO) BURAN REFERENDUM U KATALONIJI Dan posle: Za nezavisnost glasalo 90 odsto birača, u sukobima povređeno najmanje 844 ljudi!\nPEVAJU SVI U GLAS Ovako su Katalonci SLAVILI pobedu na referendumu (VIDEO)\nFLEKSIBILAN REŽIM Osuđeni katalonski političari u zatvoru SAMO NOĆU, preko dana i vikendima slobodni


Vježba GSS-a u Goraždu: Potraga i spašavanje unesrećenog iz korita rijeke Drine | Preporod.info Islamska zajednica u BiH\nČlanovi Gorske službe spašavanja Goražde u saradnji sa federalnom Gorskom službom spašavanja danas su u Goraždu upriličili vježbu potrage i spašavanja unesrećenog iz korita rijeke Drine.\nVježba je upriličena u okviru programa obilježavanja dana oslobođenja Goražda, Dana Bosanskopodrinjskog kantona i Grada Goražde, a gorski spasioci demonstrirali su spremnost reagiranja i pružanja pomoći u navedenoj situaciji.\nU Omladinskoj ulici, u organizaciji Radio kluba “Drina” upriličeno je i takmičenje radioamatera u amaterskoj radiogoniometriji.\nSa spomen-obilježja ubijenoj djeci Goražda na kojem je položeno cvijeće, krenuo je planinarski pohod “Tragom oslobodilaca”\n- Dvadesetak učesnika, članova Planinarskog kluba 'Goražde – Maglić' proći će stazama dužine više od 11 kilometara obilazeći lokacije od Dražmila do Hranjena, sa kojih su branioci ovog djela BiH 1992. godine krenuli u operaciju 'Krug' kojom je 18. septembra 1992. godine oslobođeno Goražde “ – pojasnio je član ovog kluba Fahrudin Hasović.\nNa lokalitetu Sadbe danas se održava i 18. Državni kup “Mujo Peštek Tito”, takmičenje u sportskom ribolovu za lica sa invaliditetom.\nU okviru višednevnog programa obilježavanja 29. godišnjice od prvog oslobođenja Goražda u proteklom ratu, Dana BPK i Grada Goražda, upriličen je niz sadržaja kojima se čuva sjećanje na herojsku odbranu ovog dijela BiH. Okončanjem operacija “Krug” i “Drina” koje su izveli hrabri branioci 18. septembra 1992. Goražde je postalo prvi oslobođeni grad u okupiranoj BiH.


NBA Balkan: Jokić na Top 10-u, Mirotić najbolja partija sezone - Sportske novosti\nNaslovna Sportske novosti NBA Balkan: Jokić na Top 10-u, Mirotić najbolja partija sezone\nNBA Balkan: Jokić na Top 10-u, Mirotić najbolja partija sezone\nIgrači sa ovih prostora su sinoć imali zapažene partije u NBA\nIako je u nedeljnoj utakmici protiv Bostona bio van protokola za meč, Nikola Mirotić je sinoć pokazao treneru da greši što ga nije uvrstio u sastav. Španski reprezentativac je sa klupe postigao 24 poena uz 5 pogođenih trojki, a što je još bitnije za Bullse – pobedili su. Niko je bio vidno iznerviran što nije igrao prošlu utakmicu, a sav bes je usmerio ka košu gde je rešetao Hornetse.\nMirza Teletović ima krajnje marginalnu ulogu kod trenera Jason Kidda u ovom periodu. Sinoć je u jednom blowout meču igrao 13 minuta i postigao trojku iz jednog pokušaja.\nNemanja Bjelica pokupio je par od fantastičnih Rubiovih 19 asistencija, te je srpski igrač imao dabl-dabl učinak od 16 poena (6 od 7 iz igre) uz 10 skokova. Sa druge strane u poraženim Wizardsima, Bogdanović je zabeležio 12 poena uz loš šut 3 od 11.\nNikola Jokić je bio odličan za 24 minute igre kada je zabeležio 18 poena i 9 skokova, uz par asistencija koje su se našle i na NBA Top 10-u. Denver je savladao Lakerse, a Ivica Zubac je u svom 3. startu ove sezone zabeležio najbolji učinak od 25 poena i 11 skokova.\nPrethodni tekstIvica Zubac rekorder Lakersa!\nSledeći tekstPregled 27. kola španske „La Lige“


Predsednik Nikolić sa delegacijom Kuvajta | Predsednik Republike Srbije\n22.05.2013. - 16:37\nPredsednik Nikolić sa delegacijom Kuvajta\nBeograd, 22. maj 2013. godine – Predsednik Srbije Tomislav Nikolić sastao se danas sa Jusufom Al Baderom, regionalnim direktorom kuvajtskog fonda za Evropu i centralnu Aziju.\nPredsednik Srbije je izrazio zadovoljstvo povodom odobrenog zajma Srbiji (Sporazum o kreditu i Sporazum o garancijama potpisani su tokom posete delegacije KFAED Beogradu 10-11. decembra 2012. godine) i istakao da je Srbija posvećena daljem unapređenju bilateralne saradnje sa Kuvajtom.\nU otvorenom i prijateljskom razgovoru gosodin Bader upoznao je predsednika Republike o projektima na kojima fond radi. KFAED je zainteresovan da kreditira, ne samo naredne faze izgradnje beogradskog železničkog čvora, nego i druge razvojne projekte Republike Srbije, pre svega u oblasti poljoprivrede.\nNaši prijatelji iz Kuvajta mogu da doprinesu da Srbija izađe iz krize, kao i da postoje mnoge oblasti interesantne za ulaganje.\nPredsednik Nikolić zahvalio se gospodinu Baderu na želji da ulažu u poljoprivredu Srbije, jer je poljoprivreda naša velika šansa i istakao je da je prijateljstvo između Srbije i Kuvajta tradicionalno i da nikada neće biti prekinuto.


Seniori u Zagrebu protiv Mladosti, juniori dočekuju Triglav\nSeniori Crvene zvezde u subotu i nedelju (23. i 24. novembar) putuju u Zagreb gde će odigrati dva meča protiv ekipe Mladosti.\nNakon što su u Beogradu, prošlog vikenda, zabeležili dve ubedljive pobede protiv Celja, crveno-beli oklopnici puni samopouzdanja putuju u glavni grad Hrvatske gde će pokušati da pokažu da su u dobroj formi i da se kući vrate sa obe pobede.\nInače, ekipa Mladosti je prijatno iznenađenje u ovoj sezoni. naime, zagrepčani za sada zauzimaju 4. mesto i imaju 5 pobeda i 3 poraza i zaostaju za Crvenom zvezdom samo 3 boda (uz dve utakmice manje). Ekipa Mladosti je svoju snagu pokazala pobedom u Ljubljani nad liderom Slavijom, pa s toga četi Jovice Rusa neće ni malo biti lako u Zagrebu i igrači će morati dobro da oznoje dresove kako bi došli do pobede u oba meča.\nTrener Jovica Rus će na ovom dvomeču moći da računa na sledeće igrače: Arsenije Ranković, Milan Luković, Marko Brkušanin, Vjačeslav Čegrintsev, Pavle Podunavac, Ivan Anić, Marko Dragović, Andrej Cvik, Uglješa Novaković, Andrija Španjević, Antonije Mašić, Srđan Ristić, Marko Mlađenović, Mateja Popović, Mirko Marković i Evgenije Kasitski.\nŠto se juniora tiče, oni će ovog vikenda odigrati dvomeč u Beogradu protiv ekipe Triglava. Najveća boljka za sastav Nikole Bere je u stvari nekompletnost. Dosta igrača koji bi mogli da igraju za selekciju do 19 godina stavlja se na raspolaganje seniorskom timu, pa je tako prošlog vikenda u Mariboru, Nikola Bera mogao da računa samo na dve postave.\nVerujemo da će u ledenoj hali Pionir naši juniori ipak uspeti da pruže bolje izdanje i da savladaju ekipu Triglava koja sigurno u ovaj meč ulazi kao favorit.\nSusreti ove dve ekipe na rasporedu su u subotu i nedelju (23. i 24. novembar) od 16:15 časova, a mi vas pozivamo da dođete i podržite naše juniore u nastojanju da ostvare dve važne pobede.\nTagovicrvena zvezda IHL juniori seniori hokej na ledu


Evo ko je Milan Grujić, Srbin koji je doveo nemački ZF u Srbiju - Infobrif\nObjavljeno 13.06.2019. u 11:48\nMILAN GRUJIC, TANJUG/ RADE PRELIC\nNajpre je bio direktor predstavništva ZF u Srbiji, a prošle godine je, zvaničnim dolaskom kompanije, postao direktor privrednog društva „ZF E-mobiliti Srbija d.o.o“.\n„Sve ove godine radim za ZF u Beogradu. Kompanija je tražila adekvatnu lokaciju za otvaranje novog pogona i odabrala je Srbiju, jer je dala dobre uslove i pokazala da je u stanju da isprati našu kompaniju i investitora kao što je ZF“, rekao je Grujić za Tanjug.\n„Dolazak ZF u našu zemlju su prepoznale i druge kompanije koje su zainteresovane da čuju nešto o našem iskustvu u Srbiji i načinu na koji smo ovde brzo završili posao“, naveo je Grujcih.\nPredsednik Vučić je Milana Grujića inače nazvao „nemačkim Srbinom“.\n„Kao što ja imam u kabinetu srpskog Nemca, Jorga Heskensa, tako imamo nemackog Srbina, Milana Grujića. Želim njemu posebno da se zahvalim jer je mnogo pomogao da ZF bude ovde“, rekao je rpredsednik Vučić juče u Pančevu.\nPredsednik: Na rasvetljavanju ubistva Olivera Ivanovića…\nŽivković Vučiću uputio pitanje o Stefanovićevoj trgovini…\nMediji su još 2014. godine pisali o Milanu Grujiću, jer se angažovao na prikupljanju pomoći za poplavljene gradove u Srbiji i u regionu.\nTada su zaposleni u Nemačkoj firmi ZF samo za jedan dan prikupili 102.650 evra.\nAleksandar VučićMilan GrujićPančevoZF\nŽivković Vučiću uputio pitanje o Stefanovićevoj trgovini oružjem


M. P. 28. maja 2019. 23:33\nRakić je rekao da je specijalna jedinica ROSU iskoristila trenutak kada su legitimni predstavnici Srba, politički predstavnici i direktori javnih institucija bili u Skupštini Srbije i kada se diskutovalo o Kosovu i Metohiji i brutalno napala stanovnike Zubinog potoka.\n„Iskoristili su trenutak kada nakon lokalnih izbora gradonačelnici još nisu preuzeli svoje funkcije. Prema izjavama koje dolaze iz Prištine, mi i dalje nismo gradonačelnici i još smo obični građani“, rekao je Rakić.\nOn je kazao i da imaju informacije da su kosovske vlasti pokušale da uvedu prinudnu upravu i da preuzmu četiri srpske opštine na Severu.\n„Neće im uspeti i borićemo se i dalje. Želim da poručim građanima da ćemo biti uz njih i za sutra je zakazan veliki protest u Kosovskoj Mitrovici“, istakao je Rakić i dodao da su na vezi sa predsednikom Aleksandrom Vučićem i da će tokom dana doneti konkretne odluke šta dalje.\nRakić je naglasio je da je situacija takva da moraju da donose odluke na dnevnom nivou.\nDramatično: ROSU uhapsila 13 Srba pripadnika kosovske policije, Vojska…\nGoran RakićKosovska Mitrovicaskup


Restart u savjetodavnoj ulozi na projektu migracije i razvoja BiH – Restart.ba\nRestart u savjetodavnoj ulozi na projektu migracije i razvoja BiH\nRestart je održao sastanak sa predstavnicima UNDP-a koji rade na projektu migracije i razvoja Bosne i Hercegovine. Razgovarali smo o mogućnosti saradnje na projektu i UNDP smatra da Restart bi mogao imati savjetodavnu ulogu u tome.\nPredstavnici Restarta su predložili neke sugestije za realizaciju projekta, kao što su konkretne mjere podsticaja investicije iz dijaspore, kako bi se ubrzao proces registracije i uspostavljanje kompanija iz dijaspore u BiH.\nOsim toga, kao dio politike, Restart je predložio UNDP-u da se formira mreža organizacija iz dijaspore koje će imati zadatak obavljanja dijelova aktivnosti Ministarstva u zemljama u kojima ove organizacije djeluju. Osim toga, naglašeno je da se treba obaviti istraživanje svih kompanija u dijaspori koje su pokrenute i u vlasništvu Bosanca. Konačno, kao jedan od ključnih rezultata politike, predložili smo da se izgradi bazen organizacija koje rade na projektima dijaspore u Bosni i Hercegovini, koji se redovno sastaju u koordinaciji UNDP-a i Ministarstva za ljudska prava za izbjeglice, kako bi se pružile specijalizirane usluge u skladu s potrebama društva i pojedinaca iz dijaspore.\nPredstavnici UNDP-a su izjavili da će prihvatiti naše prijedloge o projektu i da Restart može imati savjetodavnu ulogu u tome.


PREDSTAVLJENE ELEKTRONSKE APLIKACIJE ZA VOĐENJE MATIČNIH KNJIGA I UVERENJA O DRŽAVLJANSTVU\nElektronske aplikacije za vođenje matičnih knjiga i uverenja o državljanstvu, kojima se sa lokalnog prešlo na centralizovani sistem izdavanja dokumenata, od 13. februara 2019. godine se koriste u beogradskim opštinama, a prva dokumenta u opštini Savski venac izvadio je zamenik gradonačelnika Goran Vesić.\nZamenik gradonačelnika je prvi, u vrlo kratkom roku, izvadio izvod iz matične knjige rođenih i uverenje o državljanstvu, i poručio da su predstavljene elektronske aplikacije još jedan način da se pokaže kako uprava postoji zbog građana, a ne da građani postoje zbog uprave, kako je decenijama bio slučaj.\nKako kaže, predstavljene aplikacije su jedna od najvažnijih stvari koju su uradili, jer se svaki građanin suočio sa tim da su mu potrebna uverenja o državljanstvu ili izvodi, a sada je omogućeno da do tih dokumenata dođu lako, efikasno i brzo i da ne moraju da čekaju.\n"To ćemo nastaviti da radimo. I Vlada Republike Srbije uvodi e-šalter. Naša želja je da građani mogu da dobiju sve podatke na jednom mestu, da državni organi međusobno razmenjuju podatke, da više ne moraju građani da budu ti koji će ići od šaltera do šaltera i završavati sve poslove, već sve što im treba moći će da završe na jednom mestu", ukazao je Vesić.\nPodsetio je da su u gradskoj upravi uveli mogućnost da se potrebne takse plaćaju karticama, kao i preko telefona i dodao da će se izmenom Zakona o glavnom gradu ("Sl. glasnik RS", br. 129/2007, 83/2014 - dr. zakon i 101/2016 - dr. zakon), što će biti tokom ove godine, dobiti veća decentralizacija gradskih opština, kao i da će biti osnovana uslužna mesta umesto nekadašnjih mesnih zajednica.\n"Naša ideja je da sve potrebe koje građani mogu da imaju rešavaju lako, što je moguće više preko interneta i da na taj način pokažemo da smo jedna moderna uprava koja je u stvari u službi građana", rekao je Vesić.\nOsim Vesića na predstavljanju Registra matičnih knjiga - nove elektronske aplikacije za vođenje matičnih knjiga, prisustvovali su i predsednik Skupštine grada Nikola Nikodijević, načelnica Gradske uprave Sandra Pantelić, sekretar za upravu Nikola Prelević i predsednica opštine Savski venac Irena Vujović.\nNikodijević je u izjavi novinarima naveo da je matična služba na opštini Savski venac najveći brend, s obzirom na to da se godinama unazad svake godine u tu opštinu, prema podacima do kojih je došao upisuje 25.000 beba.\nPodsetio je da postoji i sistem da se elektronskim putem naruči izvod iz matične knjige, koji će stići na adresu i dodao da će uskoro ta mogućnost postojati i kada je u pitanju uverenje o državljanstvu.\nTakođe, od ranije radi i servis po kojem bebe koje se rode na teritoriji Grada Beograda mogu direktno u porodilištu da budu prijavljene, podseća Nikodijević i dodaje da Grad koristeći nove tehnologije i dostignuća pokušava da što više omogući građanima da lakše ostvare svoja prava.\n"Verujem da ćemo omogućiti građanima da jednostavnije žive i da brže i lakše ostvaruju svoja prava", ukazao je Nikodijević.\nIzvor: Vebsajt RTV, 13.02.2019.


Rab :: RAB Srbija organizuje obuke na Zlatiboru\nRAB Srbija organizuje obuke na Zlatiboru\nUdruženje radio-stanica RAB Srbija će uz podršku Ministarstva kulture i informisanja u oktobru organizovati dvodnevnu obuku za 20 polaznika s temom “Marketing u teškim ekonomskim vremenima”.\nCilj obuke je da kolegama koji se bave marketingom i prodajom pomogne da nauče kako da najbolje predstave svoje radio stanice, kako da potencijalnim klijentima ukažu na sve prednosti oglašavanja na radiju i šta oni kroz radijske kampanje mogu da im pruže, što je posebno teško u situaciji kakva je svuda u svetu u poslednje dve godine, a u kojoj se do sada niko nije našao.\nObuka će imati teoretski i praktični deo, uz niz primera iz prakse.\nPredavači će biti Nača Norbert, izvršni direktor i Bagdi Zoltan direktor prodaje i marketinga Radija 88 iz Segedina i Ferenc Berček, zamenik predsednice RAB Srbija. Radio 88 je jedna od najstarijih privatnih radio stanica u Mađarskoj, a već godinama unazad je najslušaniji lokalni radio u zemlji. Imaju veliko iskustvo u prodaji i organizovanju raznih makretinških akcija koje ne podrazumevaju velike troškove i ulaganja, sa kojima su nastavili i tokom pandemije COVID-19 i sigurni smo da će njihovo bogato iskustvo i znanje biti od velike pomoći polaznicima obuke.\nObuka će biti organizovana (uz poštovanje svih zaštitnih mera) od 01. do 03. oktobra, a RAB Srbija za polaznike obezbeđuje smeštaj na bazi punog pansiona u hotelu Mir na Zlatiboru.\nZbog krize izazvane pandemijom COVID-19 ekonomski položaj medija je znatno lošiji nego što je bio ranije, a to se posebno odnosi na lokalne radio stanice. Prihodi od oglašavanja su značajno smanjeni i veliki je broj klijenata koji su tokom pandemije obustavili svoje reklamne kampanje i još uvek se ne vraćaju. Sve to nije u skladu sa istraživanjima koja pokazuju da je radio u vreme krize izuzetno slušan. Slušanost radija u kriznim vremenima neprekidno raste, kako na FM-u, tako i online.\nKroz ovu obuku RAB Srbija želi da nauči polaznike kako da pronađu zajednički jezik sa potencijalnim oglašivačima i kako da zajedno sa njima pronađu najbolje rešenje. Kao što je prijatelj svojim slušaocima, radio je prijatelj i oglašivačima i može da pruži veoma kreativna i raznolika rešenja za uspešne reklamne kampanje, uz mnogo manje budžete nego drugi mediji i to je ono na šta ova obuka skreće pažnju.\nOvaj projekat je praktično nastavak projekata koje je RAB Srbija realizovao prethodnih godina uz pomoć Ministarstva kulture i informisanja, kada su organizovani prkatični treninzi za pisanje medijskih projekata, za produkciju, o informativnom programu i prošle godine o jutarnjem programu. RAB Srbija sada želi da pomogne lokalnim radio stanicama da ponovo finansijski stanu na noge i da nauče kako da u ovoj novoj situaciji na najbolji način priđu klijentima, kako bi obezbedili opstanak i finansijsku stabilnost što će im omogućiti da se posvete kvalitetu programa koji pružaju svojim slušaocima.


Agencija za promet nekretninama "ŠALJIĆ" objavljuje prodaju trosobnog stana u naselju Dobrinja C5 (Aerodromsko) u ulici Rudija Alvađe na III - em s ...\nRudija Alvađe, Sarajevo - N.\nAgencija za nekretnine "Šaljić" objavljuje prodaju kuće na Šipu, općina Centar na parceli od 550 m2. Osnova kuće je 11,50 x 8,5 m2., stambenog p ...\nSarajevo - Centar, KS.\nAgencija za nekretnine ŠALJIĆ objavljuje prodaju luksuzne vile u Sarajevu naselje Gladno Polje prema Rakovici sa desne strane kod Plavog Granapa,u ...\nPolje, Ilidža, KS.\nAgencija za nekretnine Šaljić objavljuje prodaju kuće u naselju Hotonj površine 164m2.Objekat napravljen novembar 2014 godine.Sastoji se od dvij ...\nHotonj IV, Vogošća, KS.\nAgencija za nekretnine Šaljić objavljuje prodaju kuće u naselju Slatina povšine 440m2 sa vrlo malo okucnice cca 100m2.Kuća je napravljena 2007god ...\nSlatina, Sarajevo - Centar, .\nAgencija za nekretnine Å aljić objavljuje prodaju kuce u naselju Pofalici u ulici Petra Sinana na dvije etaze sa prelijepom okucnicom.Nekretnina se ...\nPetra Sinana Saina, Novo Sar.\nAgencija za nekretnine ŠALJIĆ objavljuje prodaju dvoetažnog dvoiposobnog stana u Sarajevu opština Centar Sarajevo naselje Breka ulica Safeta Pa� ...\nSafeta Pašalića, Sarajevo .\nAgencija za nekretnine ŠALJIĆ objavljuje prodaju trosobnog stana u Sarajevu,opština Novi Grad Sarajevo,ulica Džemala Bijedića na trinaestom spr ...\nDžemala Bijedića, Novo Sar.\nStranica 1/17 : Podataka 161


5G može da izazove vaš poslovni model, ne i COVID-19 - biznis24.rs\nLjudi su bića verovanja. Čak i najveći skeptici među nama veruju u nešto, makar to bila i sitnica, poput načina na koji se ponašamo kada igra naš omiljeni sportski tim, nošenja odevnog predmeta koji nam „donosi sreću” ili verovanja u stvari za koje smatramo da su van našeg poimanja. Međutim, ono što se često pokazivalo kao mač sa dve oštrice jeste slepo verovanje u određenu ideju. Od samog početka pandemije delovalo je da nas je SARS-CoV-2 virus zatvorio u smislu fizičkog prostora, ali da je pojedincima otvorio prostor u okviru koga mogu da dele razmišljanja i stavove, koji su, nažalost, nekada ostali nepotkrepljeni ili, jednostavno, štetni. Iz tog razloga su društvene mreže u poslednje vreme preplavljene teorijama zavera o povezanosti 5G mreža sa novom zarazom.\nPiše: Đorđe Đorđević, Business Designer, ICT Hub Naslovna strana magazina „Judge” iz 1889. godine, gde je struja predstavljena kao pauk koji svojom mrežom hvata ljudske žrtve. Uvek su postojale teorije zavere u vezi sa uvođenjem novih tehnologija: struja, automobili, telefoni… (Izvor: Biblioteka Državnog univerziteta u Ohaju)\nKoliko god voleo da s vremena na vreme pročitam ovakvu vrstu diskusije kako bih se prosto zabavio, trenutna kriza nam je pokazala koliko širenje ovakvih neistina može da bude opasno i da ugrozi ljudske živote. Nažalost, ovom prilikom teorije zavere nisu ostale samo u onlajn krugovima, već su pojedinci preuzeli i konkretne destruktivne akcije – širom Ujedinjenog Kraljevstva preko 50 baznih stanica telekom operatera vandalizovano je ili zapaljeno. Ovo je toliko uzelo maha da je Vlada Velike Britanije morala i zvanično da označi ovu teoriju zavere kao „opasnu i lažnu besmislicu”, naročito u trenucima kada se zaposleni u zdravstvenim ustanovama na prvim linijama odbrane upravo pouzdaju u kritičnu telekomunikacionu infrastrukturu, koja im pruža stabilnu komunikaciju i razmenu informacija. Dakle, protivnici 5G su direktno ugrozili obolele od kovida 19, uskraćujući njihovim lekarima pouzdano umrežavanje. Sa druge strane, u ovim trenucima nam je sve jasnije da nam je 5G sa svojim velikim protokom neophodniji nego ikada, u vremenu kada je opterećenje na postojeću telekom i internet infrastrukturu nezapamćenih razmera, što je dovelo do urgiranja različitih institucija da korisnici smanje konzumiranje sadržaja koji zahteva veći protok (poput filmova i videa) tokom radnog vremena, ali i do smanjenja kvaliteta striminga na platformama kao što je Netfliks.Sa druge strane, na domaćoj sceni, kroz platformu 5G Talks pokušavamo da razbijamo mitove o mreži 5G i da se osvrnemo na sve novine koje donosi, stavljajući akcenat na veliki transformacioni potencijal koji 5G predstavlja za poslovanje. Paralelno sa tim, Inicijativa „Digitalna Srbija” formirala je ekspertsku radnu grupu za 5G, čiji je glavni cilj istraživanje i predstavljanje potencijalnih benefita korišćenja ove tehnologije po različitim industrijskim vertikalama, a do sada je identifikovano čak dvanaest domaćih industrija koje će ostvariti primetno brži rast kroz utilizaciju 5G.\nZbog toga je ohrabrujuće da je Međunarodna komisija za zaštitu od nejonizujućeg zračenja (ICNIRP), naučna organizacija iz Nemačke koja se bavi procenom zdravstvenih rizika radio-signala, u martu zvanično potvrdila da je 5G bezbedan, predstavljajući smernice za upotrebu ovih milimetarskih talasa. Njihovi podaci su zasnovani na temeljnom naučnom istraživanju, na osnovu kojeg se može videti da 5G talasi, zapravo, prodiru dosta manje, odnosno pliće, u ljudski organizam nego postojeći radio-talasi, koji su svuda oko nas već decenijama (trenutne mobilne mreže, bežični internet, radio-stanice, itd.). Još jedan pozitivan signal jeste i to što su najveće društvene mreže i zvanično potvrdile da će sprečavati dalje širenje neistina vezanih za 5G, koje iznose pojedinci ili organizovane grupe.Zdravstvo zasigurno neće ostati isto nakon trenutne krize, jer je, baš zahvaljujući 5G tehnologiji, sve više primera kako su različite zemlje odgovorile na pandemiju upravo koristeći prednosti rešenja koje ova nova generacija telefonije donosi – od robota koji mere temperaturu putnika, do prvog daljinskog dijagnostikovanja virusa zahvaljujući ozbiljnom 5G telehealth sistemu. Neverovatne brzine i izuzetno malo kašnjenje otvoriće do sada neverovatne mogućnosti prenosa podataka, povećanja kapaciteta prenosa i gotovo instantne reakcije, bez kašnjenja. Samovozeći automobili, pametni gradovi, vođenje bilo kog poslovanja na daljinu kroz virtuelnu ili augmentovanu realnost – u potpunosti će promeniti neke od postojećih industrija i zasigurno kreirati nove industrije.Već sada znamo da je prethodna generacija mobilne telefonije – 4G – doprinela kreiranju novih poslovnih modela, poput onlajn striming servisa, bržeg razvoja industrije dostave ili rajdšering servisa, poput Ubera, Lyfta ili domaćeg Car:Go. 5G predstavlja daleko veći tehnološki skok od svog prethodnika i nesumnjivo je da će imati mnogo jači uticaj na gotovo sve industrije, ali glavni fokus će, svakako, biti stavljen na zdravstvo, proizvodnju, automobilsku industriju, prodaju i industriju zabave.Izvor: BIZLife magazinPored toga, postojeći uspešni primeri primene mreže 5G sve su brojniji i pokazuju nam da je sada idealna prilika da razmislimo o tome kako će se 5G odraziti i na naše poslovanje. Neki od ključnih elemenata postojećih poslovnih modela već su pod uticajem ovih promena, naročito način isporuke vrednosti, građenja odnosa sa klijentima i kanala, da i ne napominjemo koliko će napredna automatizacija drastično izmeniti postojeće strukture troškova. Upravo zbog toga je pravo vreme da prestanemo da se bavimo teorijama zavere i počnemo da pričamo o bitnim efektima koje donosi 5G i ključnom pitanju – kako će 5G izazvati naš postojeći poslovni model i promeniti njegovu suštinu, ali i kako da prepoznamo potencijal te promene na vreme i prednosti 5G iskoristimo da osnažimo ili unapredimo svoju poziciju na tržištu.\nbića · bila · čak · donosi · igra · kada · koji · ljudi · makar · među · načina · Najveći · nama · naš · nešto · nošenja · odevnog · omiljeni · ponašamo · poput · predmeta · sitnica · skeptici · sportski · sreću · stvari · verovanja · veruju\nIma li gde veća zastava u Srbiji (14m)? FPM Agromehanika\nReklamiranje proizvoda u filmovima: Brak iz računa i poneki skand ...


19 avgusta, 2019 - Portal Moj Bečej - Bečejske opštine iz ugla građana!\nU nastavku se možete informisati o slobodnim radnim mestima koji su aktuelni u PIK-u Bečej. Centar za doradu semena, PIK ...\nMladići okupljeni oko ekipe „Bačke ajkule“ pobednici su jubilarne desete Vojvođanske olimpijade starih sportova u Bačkom Gradištu. Za Žarka Ivanova, ...\nFudbal: Bečejci na startu sezone potvrdili dobre rezultate iz pripremnog perioda\nSrpskoligaš sa Tise se potajno pribojavao starta nove sezone. Ne zato što nemaju poverenja u sopstvene snage, već zato što ...\nFudbaleri Vojvodine iz Bačkog Gradišta bodom su debitovali u vojvođanskoj ligi. Imajući u vidu dešavanja na terenu u Adorjanu protiv ...\n19. avgust: Tretman komaraca u opštini Bečej\nUkoliko se steknu neophodni meteorološki uslovi preduzeće Eko-Dez iz Beograda sprovešće danas (19. avgust) tretman suzbijanja odraslih formi komaraca uređajima ...


Kikilijas sa Dačićem: Očekujemo 900.000 srpskih turista u Grčkoj - Izazov\nRadio-televizija Srbije\t 20. maja 2022. 14:20\nIvica Dačić je izrazio zadovoljstvo stalnim napretkom političkog dijaloga i sveukupne saradnje Srbije i Grčke, saopštili su iz Narodne skupštine.\nIzrazio je i spremnost da doprinese daljem unapređenju bilateralnih odnosa i istakao da je Srbija zainteresovana za proširenje i produbljivanje ekonomsko-trgovinske saradnje sa Grčkom.\nKao oblasti gde postoji značajan neiskorišćen potencijal, Dačić je naveo proizvodnju hrane, zajedničke projekte u oblasti saobraćajne i energetske infrastrukture, razvoj malih i srednjih preduzeća, a naročito saradnju u oblasti turizma koja ima poseban značaj, imajući u vidu da preko 50 odsto turista iz Srbije svoj letnji odmor provodi u Grčkoj.\nMinistar turizma Grčke Vasilis Kikilijas izrazio je zahvalnost na gostoprimstvu i zadovoljstvo što ima priliku da poseti Srbiju.\nNaglasio je da narod i vlada Grčke ostaju posvećeni očuvanju i jačanju tradicionalnog prijateljstva sa Srbijom.\nPoručio je da je Grčka zainteresovana da unapredi saradnju u oblasti turizma, naročito u predstojećoj turističkoj sezoni, s obzirom da su rezultati turističkog prometa prethodnih sezona bili manjeg obima zbog pandemije.\nNapomenuo je da građanima Srbije za ulazak u Grčku više nisu potrebni sertifikati o vakcinaciji, pi-si-ar testovi i PLF obrasci, te da grčka letovališta očekuju oko 900.000 srpskih turista ove sezone.\nKikilijas je rekao da se trenutno razgovara sa privatnim mobilnim operaterima o ukidanju ili smanjenju tarifa rominga za srpske turiste, kao i da se vode pregovori sa nacionalnim avio-kompanijama obe zemlje kako bi se uveo veći broj regularnih i čarter letova.


Otkup automobila Beograd - Beograd Net\nOtkup automobila je pravo rešenje za vas ukoliko zivite na teritoriji Beograda i zelite da prodate svoj automobil, naša agencija koja se bavi otkupom automobila na prostoru Beograda moze da vam obezbedi najpovoljniju ponudu, bez obzira na to kojim automobilom raspolazete, koja je marka vozila u pitanju i koja je njegova starost (po godinama i predjenim kilometrima).\nMi vršimo otkup svih automobila bez obzira u kom stanju se nalaze, tako da mozemo da vam garantujemo da smo mi kupci za sve, tako da bez obzira na to koji je automobil koji posedujete, nama je samo vazno da vi zelite da ga prodate.\nOtkup vozila obavljamo veoma efikasno i brzo, jer radimo sa proverenim saradnicima i imamo cvrstu mrezu kontakata, koji nam omogucavaju da ceo proces olakšamo i vama i nama.\nBeograd je veliko trzište i znamo da uvek ima automobila koje naši klijenti zele da prodaju. Zato dolazimo na bilo koju adresu koju navedete, da mozemo na licu mesta da obavimo preliminarni pregled automobila i damo procenu vrednosti, kako biste od samog pocetka naše saradnje imali na raspolaganju sve neophodne informacije koje ce vam biti potrebne da donesete adekvatnu odluku.\nDugogodišnje poslovanje na ovim prostorima od nas je ucinilo prave eksperte, koji mogu da vam pomognu i savetima u vezi vaših automobila, i podrškom prilikom pripreme i organizovanja neophodne dokumentacije u vezi sa otkupom automobila u Beogradu. Najbolje od svega jeste to što sve ovo, i još više, mozete da dobijete na jednom mestu, samo kod nas, bez potrebe da za razlicite usluge angazujete razlicite agencije i saradnike.\nOtkup automobila u Beogradu vršimo po najboljim cenama koje trenutno mozete da dobijete, tako da ne postoji nijedna prepreka da nas pozovete vec sada, da dogovorimo detalje naše saradnje.\nMi smo agencija koja je uvek tu za vas, vršimo otkup automobila na široj teritoriji Beograda i nije nam bitna marka, starost, broj predjenih kilometara, boja, stanje vašeg automobila, najbitnije nam je da ste vi spremni za saradnju, a za vaš automobil mi vam dajemo ponudu, koju verujemo da ne mozete odbiti.\nSve pratece usluge mozete takodje dobiti po povoljnim uslovima, a vaš zadatak je samo da spremite kljuceve, da nas pozovete i razmislite šta cete sa novcem, jer brzo nakon poziva, zakljucujemo dogovor, mi znamo da je vreme novac.\nPratite otkup automobila na drustvenim mrezama\nhttps://www.facebook.com/otkupautomobilasrbija – Otkup automobila na Facebook\nhttps://www.youtube.com/c/Otkupautomobilacom – Otkup polovnih automobila na Youtube\nhttps://goo.gl/maps/z7JC5FT6dU42 – Otkup polovnih automobila Beograd na Google mapi\nhttps://www.instagram.com/otkupautomobilasrbija/ – Otkup vozila na Instagramu\nhttps://www.linkedin.com/company/otkup-automobila-beograd/ – Otkup polovnih vozila Beograd na Linkedin\nhttps://www.pinterest.com/banjavrujci/otkup-automobila/ – Otkup vozila Beograd na Pinterest\nOtkup automobila promotivni spot\nOtkup automobila Beograd lokacija na mapi\nAuto-moto i transport, Otkup automobila\nOtkup automobila Otkup automobila Beograd Otkup polovnih automobila Otkup polovnih automobila Beograd Otkup vozila


Besplatni dermatološki pregledi širom Srbije - Portal 105.rs\nNaslovnaInfoBesplatni dermatološki pregledi širom Srbije\nPrijava do 8. maja na sajtu, a telefonom 6. i 7. juna.\nzakazivanje besplatnih pregleda\nU okviru ovogodišnje kampanje Euromelanom, ponovo će u Srbiji biti organizovani besplatni dermatološki pregledi. U prijavljenim državnim i privatnim ordinacijama širom zemlje, ovi pregledi će se obavljati 13. juna.\nUkoliko sumnjate da imate povećan rizik za nastanak melanoma, potrebno je da posetite sajt euromelanoma.org/srbija i da, do 8. maja, u kalkulatoru rizika proverite da li spadate u rizičnu grupu. Kalkulator rizika za nastanak melanoma prnađite na ovom linku: http://melanomacalc.etf.bg.ac.rs/\nOnima koji spadaju u rizične grupe za dobijanje melanoma biće zakazan besplatan pregled 13. juna.\nPregledi će, osim na sajtu, moći da se zakažu i putem telefona 0800222888, 6. i 7. juna u periodu od 8 do 20h.\nPored besplatnih pregleda kampanja Euromelanom Srbija, ove godine, uključiće veći obim aktivnosti sa ciljem edukacije stanovništva o pravilnom ponašanju na suncu, značaju samopregleda i rane dijagnostike malignih tumora kože.\nKampanja Euromelanom Srbija je i ove godine dobila podršku Ministarstva zdravlja i Ministarstva omladine i sporta Republike Srbije.


Paori - Blic Online\nCrkva vraćenu zemlju menja s biznismenom, paori bez njiva\nPoljoprivrednici u Erdeviku u Vojvodini ostali su bez poljoprivrednog zemljišta koje im je država godinama izdavala u zakup, jer su skoro sve erdevičke njive u postupku restitucije vraćene Srpskoj pravoslavnoj crkvi, koja ih je potom "zamenila" sa jednim od najvećih lokalnih zemljoposednika, piše Vojvođanski istraživačko-analitički centar (VOICE).\nLAŽNI ARAPI ODNELI DVA MILIONA Istraga zbog uzimanja novca od paora\nPoljoprivrednici koji su konkurisali za kredite kod Društva srpsko-arapsko prijateljstva i za to platili po 15.000 dinara, ostali su bez novca.\nPaori iz Gakova prete: Ponovo ćemo ući u državne njive\nBogaroški: Ugrožena egzistencija vojvođanskih paora\nNajveći problemi s kojima su se vojvođanski poljoprivrednici sreli u proteklih 10 godina jesu smanjenje subvencija i nemogućnost da dođu do državne zemlje koju bi uzimali u zakup, ocenio je potpredsednik Lige socijaldemokrata Vojvodine i prvi na listi za pokrajinske izbore Branislav Bogaroški.\nOdbor za poljoprivredu traži sednicu Skupštine Vojvodine o uzurpaciji državnog zemljišta\nPokrajinski sekretarijat optužio Ministarstvo poljoprivrede za haotično delovanje, LSV deli letke "I ja sam paor"\nVojvođanski sekretarijat za poljoprivredu i šumarstvo optužio je danas Ministarstvo poljoprivrede i zaštite životne sredine Srbije za “haotično delovanje” u mnogim oblastima, a naročito u vezi s državnim poljoprivrednim zemljištem.\nZA DESET SATI UHAPŠENI, OPTUŽENI I OSUĐENI Gakovčani šokirani ishodom svojih zahteva\nU selu Gakovu kažu da je pet njihovih komšija osuđeno na zatvorske "na pravdi boga" i da je to potpuno neočekivan epilog njihovih višednevnih protesta.\nINCIDENT NA NJIVAMA Graničar Gakovo: Naš radnik je pretučen na svom radnom mestu\nSavez samostalnih sindikata Sombora saopštio je danas da je predsednik sindikalne organizacije Graničara iz Gakova Miladin Marković brutalno pretučen na svom radnom mestu tokom incidenta na njivama u Gakovu pre dva dana. U tom incidentu šestoro ljudi je uhapšeno pod optužbom da su napali i tukli traktoristu.\nStefanović: Uhapšeni "paori" su sve samo nisu paori\nMinistar policije Nebojša Stefanović izjavio je da takozvani "paori" koji su uhapšeni nemaju nikakvo poljoprivredno gazdinstvo, ali da imaju veliki broj krivičnih dela.\nPokret za preokret: Lov na poljoprivrednike poslednja faza vlasti SNS\nPokret za preokret ocenio je danas da je lov na poljoprivrednike koji čuvaju zemlju od koje žive poslednja faza vlasti Srpske napredne stranke (SNS), koja je rešena da "srpsku zemlju pokloni strancima".\nSA PROTESTA U ĆELIJU Petorici poljoprivrednika 30 dana zatvora\nSud za prekršaje u Apatinu izrekao je presude uhapšenim poljoprivrednicima u ataru sela Gakovo, a prema prvim informacijama, njih petorica je osuđeno na 30 dana zatvora, dok je oslobođen samo Sanel Grabovica, rečeno je agenciji Beta u sudu.\nBugarski: Uhapšeni poljoprivrednici simbol duboke krize u Vojvodini\nPokrajinski sekretar za međuregionalnu saradnju i lokalnu samoupravu Branislav Bugarski izjavio je danas da su hapšenja poljoprivrednika kod Sombora simbol duboke krize na selu u Vojvodini, koja je posledica loše poljoprivredne politike sprovođene od 2012. godine.\nVučević: Uhapšeni su uzurpatori, a ne paori\nPredsednik novosadskog odbora SNS Miloš Vučević pozvao je članove DS, reagujući na izjavu funkcionera te stranke Gorana Ješića, da se probude iz "sna DS-a, u kome se kriminal i pljačka nagrađuju, jer je u krađa državne imovine i narodnih para bez sankcija u Srbiji danas više nije moguća.\nLSV: Vojvođanski paori smetnja vlasti i tajkunima\nLiga socijaldemokrata Vojvodine (LSV) upozorila je danas da će problem sa državnim poljoprivrednim zemljištem "eskalirati" nakon privođenja šestoro paora u Gakovu i da su vojvođanski paori "postali smetnja aktuelnoj vlasti i tajkunima".\nSKANDAL Poverenik SNS-a savetuje paore da nelegalno uđu u državne njive\nTelevizija N1 objavila je večeras tajni snimak sa sastanka poljoprivrednika i poverenika Srpske napredne stranke (SNS) u Somboru Slobodana Stanića, na kojem se čuje da im on savetuje kako da mimo zvanične licitacije za državno zemljište, koja u tom gradu još nije održana, uđu i nelegalno obrađuju zemlju, kao i da se, ako bude problema, pozovu na njega.\nPajtić najavljuje PROTEST sa poljoprivrednicima ispred SKUPŠTINE SRBIJE\nPredsednik Vlade AP Vojvodine Bojan Pajtić, kazao je danas nakon sastanka sa poljoprivrednicima, da će zajedno sa paorima za dva dana organizovati protest ispred Skupštine Srbije.\nBLOKADA KAO VAŠARIŠTE Poljoprivrednici peku prasiće za sebe i policiju\nPaori, koji kod Zmajeva protestuju zbog donošenja novog zakona o poljoprivrednom zemljištu, ni posle 10 dana nisu napustili svoje traktore. Ipak, atmosfera je daleko od napete - na barikadi je dosad "stradalo" šest prasića i dva jagnjeta koje su paori podelili s policijom.


Vučić: Kome nije jasno gde su granice, neka pogleda u UN-u... Tamo sve piše! | Borba Info\nHome/Aktuelno/Vučić: Kome nije jasno gde su granice, neka pogleda u UN-u… Tamo sve piše!\nVučić: Kome nije jasno gde su granice, neka pogleda u UN-u… Tamo sve piše!\nSrbija neće dozvoliti da je neko zgazi i otme Kosovo i Metohiju!\n“Poslali su mi predlog zaključaka Samita u kojima stoji da treba svi zajedno da se protivimo promeni granica.\nJa sam uneo jedan mali amandman i to je sada pakao za njih”, rekao je Vučić za TV Prvu.\nVučić: Cilj laži o mom Danilu da me oslabe i ucene\nPredsednik Aleksandar Vučić izjavio je večeras da su objave u vezi sa njegovim sinom Danilom laži, čiji je cilj da njega lično “emocionalno osakate”, ali i da na taj način pokušaju da ga ucene, dodajući da on nikada nije, i neće pristajati da plaća reket.\n“Reč je o notornoj laži. Nikoga nije video, nikakvog sastanka nije bilo”, rekao je Vučić komentarišući to što je portal Direktno pod naslovom “Rat “grobara” saopštenjima: Koja je uloga Danila Vučića?”, preneo navode navijacke grupe Partizana “Južna strana 1970” da je sin predsednika obećao pomoć države u preuzimanju južne tribine, a to demantovala navijačka grupa “Kićina braća”.\nVučić: Belivukova grupa je završena priča\nVučić: O Stefanoviću razgovor kada se vratim s puta\nSvako u zemlji ko je umešan u kriminalne radnje biće uhapšen, o Dijani Hrkalović ne mislim ništa dobro, o Nebojši Stefanovcih imam bolje mišljenje, rekao je večeras predsednik Srbije Aleksandar Vučić.\nTo je odgovorio, za TV Prva, upitan za veze kriminala i politike, uz pominjanje Stefanovića i Hrkalović, kao i da li će ministar odbrane ako je umešan u kriminalne radnje biti uhapšen.\nVučić: Srbija neće dozvoliti da je neko zgazi i otme Kosovo i Metohiju\nPredsednik Srbije Aleksandar Vučić rekao je večeras da bi povlačenje Kfora i Unmika sa Kosova i Metohije i ukidanje baze Bondstil značilo dolazak kosovske vojske na granicu sa centralnom Srbijom, ali da Srbija neće dozvoliti da je neko zgazi i otme Kosovo.\nVučić: Odbio sam američki pritisak po pitanju KiM\nVučić je u emisiji Prva tema na TV Prva rekao da je u Vašingtonu kada su mu ponudili obostrano priznanje rekao, “žao mi je što moram da vam pokvarim žurku, ali Srbija neće u tome da učestvuje”, a kako kaže, bila je potrebna velika hrabrost za to.\nVučić:Tajkuni uložili više od 1,3 milijardi evra da me ruše\nPredsednik Srbije Aleksandar Vučić rekao je večeras da je izložen velikom pritisku spolja, ali i iznutra, dodajući da su tajkuni svakako uložili više od 1,3 milijardi evra u aktivnosti protiv njega.\nTagAleksandar Vučić granice Kosovo i Metohija srbija UN\nPrevious Američki mediji objavili rang-listu najjačih sila: Rusija prva?\nNext Do sada najveće istraživanje o poreklu Srba – Pobija sve nove teorije


Katarina Stojković\t 11.07.2019. 11:00h 13:07h\nPredsednik Partizana Ostoja Mijailović rekao je da su izmišljene priče da je košarkaški klub za potrebe kredita stavio pod hipoteku stadion u Humskoj i dodao da bi trebalo osmisliti novi model poslovanja za fudbalski klub.\n"Mi nismo vlasnici da upisujemo hipoteku na stadion jer nismo vlasnici stadiona, već je vlasnik JSD Partizan. Tako da je upis hipoteke na stadion Partizana za potrebe kredita KK Partizan obična izmišljotina. Kada je u pitanju poreski dug, mi smo dužni da obezbedimo garanciju za reprogram tog duga, stoga smo se obratili JSD Partizan da nam pomogne i da hipotekom to obezbedimo", rekao je Mijailović.\nU javnosti se spekuliše o odnosu Mijailovića i vodećih ljudi fudbalskog kluba Partizan. On je rekao da brend Partizan mora da pronadje način da posluje pod jednim krovom - JSD Partizan.\n"Najveći evropski košarkaški klubovi, Real Madrid, Barcselona, CSKA i Fenerbahče posluju u okviru sportskih društava i velikim se delom finansiraju od fudbalskih klubova. FK Partizan, kao stožer JSD Partizan moraju da vode ljudi koji razumeju šta je biznis, moraju da po modelu uprave KK Partizan rade za klub, a ne da žive od njega i moraju da shvate da su najprofitabilnija sportska organizacija u okviru sportskog društva", naveo je Mijailović.\nOn je rekao da su mnogi Partizanovi bivši igrači govorili o lošem stanju u fudbalskom klubu, ali da nada postoji, jer su za klub zainteresovani Predrag Mijatović, dosadašnji kapiten Saša Ilić i druge legende crno-belih, "ljudi koji za razliku od nekih koji tamo sada sede, vole svoj Partizan".\n"Treba osmisliti biznis model po kojem će FK Partizan poslovati na način na koji posluju svi evropski klubovi, gde će 20 odsto, odnosno bar jedan transfer godišnje raspodeliti na manje klubove u crno-beloj porodici i na taj način odvojiti sredstva, recimo, za košarkaški klub, rukometni klub, vaterpolo klub i ostale sekcije. ; Po ovom modelu će svi manji, tačnije manje profitabilni, klubovi u crno-beloj familiji praviti velike sportske rezultate, osvajati neke nove trofeje i pisati nove stranice istorije", naveo je on.\nMijailović, koji je 2014. godine bio član radnog predstavništva FK Partizan kada se birala uprava, rekao je da ne može da govori o finansijskoj situaciji u klubu, ali da je video finansijski izveštaj, po kome su "obaveze bile oko 14 miliona evra, a prihodi po osnovu tadašnjih transfera oko 15 miliona".\n"To znači da je klub u tom trenutku bio u blagom plusu, a ne u velikom minusu, odnosno u velikom dugu, kako danas govore ljudi iz kluba, preko 21 milion evra. Takva situacija znači da je klub svake godine od kraja 2014. gubio po četiri, pet miliona evra, na godišnjem nivou. Tu lavinu treba zaustaviti da ne bi jedan od najvećih srpskih fudbalskih brendova nestao", dodao je on.\nMijailović je rekao i da želi da se sve navijačke grupe Partizana ujedine, "zato što je svima važna crno-bela boja, bez obzira na ljude koji sede u pojedinim klubovima".


Štoper Partizana ogorčen pisanjem medija, ovo je istina o njegovom statusu! - Sportske.net\nŠtoper Partizana ogorčen pisanjem medija, ovo je istina o njegovom statusu!\nPosle spekulacija koje su se prethodno pojavile, mediji danas dobili zvaničnu informaciju iz kluba.\nNove muke crno-belih - Jedan transfer propao, hoće li i drugi, još važniji?!Za Srbiju gotov Mundijal, nema plaže, sad Partizan i ZvezdaPartizan kao Atletiko Madrid?Dobro poznato lice u poseti crno-belimaAntonov nagovestio šta će se uskoro desiti!\nPreneli smo ranije, Bojan Ostojić nije uspeo da realizuje transfer u kiparski Enozis, zbog čega je napustio pripreme u Ptuju, ali s obzirom da se tamo nije vratio, već se uputio za Beograd da individualno trenira, pojavile su se nezvanične informacije da se na Ostojića praktično više ne računa ozbiljno, pogotovo imajući u vidu dolazak Marka Valijentea.\nMeđutim, vrlo brzo iz Partizana je stigao demanti, koji je inicirao sam Ostojić, ljut zbog takvih nagađanja u medijima.\nPortparol crno-belih Biljana Obradović danas je oko podneva poslala medijima zvaničnu informaciju iz kluba na ovu temu i mi je u nastavku prenosimo u celini.\n''Bojan Ostojić je igrač Partizana koji će se po povratku ekipe u Beograd pridružiti treninzima prvog tima.\nPošto do kraja priprema ima još nekoliko dana, odnosno dve kontrolne utakmice, Bojan je u dogovoru sa menadzmentom kluba i šefom Đukićem dobio saglasnost da ostane u Beogradu i radi po programu koji je dobio od kondicionih trenera.\nDozvolu je dobio napismeno i odnosi se na period do 4.jula, posle čega se vraća u pogon.\nOva objava je na izričit zahtev Bojana Ostojiće koji je ogorčen kako je naveo pojedinim naslovima i informacijama koje nisu istinite i ruše njegov ugled kao igrača i odnos sa klubom'', navodi se u saopštenju.


Do pre četiri dana cena povratne autobuske karte od Kruševca do Beograda iznosila je 1.000 dinara. Kruševljani koji često putuju za Beograd ili čija deca studiraju u nekom od univerzitetskih centara obradovali su se ovom nenadanom pojeftinjenju.\n- Pre dva dana sam otišao da kupim kartu za starijeg sina i nisam mogao da verujem kada su mi rekli da je sada cena povratne karte 600 dinara - priča Vojkan Milićević.\nAleksandar Pavlović smatra da je pojeftinjenje karata usledilo kao posledica pojačane konkurencije.\n- Pre „Jugoprevoza” i preostala dva prevoznika, „Eurokompas” i „Lasta” su snizili cenu karte na 600 dinara. To znači da ih konkurencija tera da razmišljaju tržišno - tvrdi on.\nIma, međutim, i onih koji misle da pojeftinjenje karata samo na međugradskim linijama nije korektno.\n- Putujem do Mačkovca, 12 kilometra od Kruševca, a cena karte u jednom pravcu je 60 dinara. Do obližnjeg Bresnog Polja karta je 100 dinara. U lokalu „Jugoprevoz” nema konkurenciju i drži visoke cene karata, a tamo gde mora smanjuje. Nije fer prema putnicima u lokalu da neki budu povlašćeni - kaže Aleksandra Đokić.\nPo rečima Dragana Ivanovića, direktora saobraćaja „Jugoprevoza”, odluka o pojeftinjenju povratnih karata nije doneta zbog konkurencije, već zbog uvažavanja platežne moći građana.\n- Na linijama od Brusa i Aleksandrovca ka Beogradu smo jedini prevoznik, ali smo i tamo snizili cenu. Na relacijama ka Beogradu prevozimo najviše putnika i imamo interes da dajemo popust na povratne karte, a time izbegavamo i plaćanje procenta Beogradskoj autobuskoj stanici od 10 odsto. Cilj nam je da zadržimo što više putnika i zato smo snizili cene povratnih karata i ka Nišu i ka Kragujevcu gde ima dosta studenata. Radi se o akciji koja nije vremenski ograničena - objašnjava Dragan Ivanović.\nCena karte u jednom pravcu, od Kruševca do Beograda, nije menjana i iznosi 540 dinara, a Ivanović dodaje da do korekcije cena na opštinskim linijama nije došlo jer su one pod kontrolom grada Kruševca, a poslednji put su menjane jula 2008. godine.\nKonkurencija, koja je i sama snizila cenu povratnih karata do Beograda na 600 dinara pre nekoliko meseci, ne gleda blagonaklono na potez „Jugoprevoza”.\n- Takav potez nema ekonomsku opravdanost! Mi sebi možemo da dopustimo ovako nisku cenu karte, jer imamo mali broj zaposlenih, dok za „Jugoprevoz” nismo sigurni - ističe Predrag Veličković, direktor „Eurokompasa”.


Monodrama "Nadežda Petrović" u ponedeljak u Velikoj većnici | (Vesti - 10. 11. 2018) Subotica.com\nMonodrama "Nadežda Petrović" u ponedeljak u Velikoj većnici\n10.11.2018. u 00:00h\nPovodom obeležavanja stogodišnjice od završetka Velikog rata i sećanja na Nadeždu Petrović, Kolo srpskih sestara Subotica organizovaće humanitarno veče za pomoć sugrađanima koji žive sa autizmom, u ponedeljak, 12. novembra, u Velikoj većnici Gradske kuće, s početkom u 19 časova.\nGlumica Biljana Đurović, dramska umetnica i profesorka na Fakultetu savremenih umetnosti u Beogradu, ovom prilikom izvešće višestruko nagrađivanu monodramu "Nadežda Petrović", posvećenu najznačajnijoj srpskoj slikarki s kraja 19. i početka 20. veka, dobrovoljnoj bolničarki u Balkanskim i Prvom svetskom ratu, te jednoj od osnivačica Kola srpskih sestara.\nPrema rečima reditelja Božidara Đurovića, radnja monodrame je poslednji dan Nadeždinog života, u sobi Valjevske bolnice, u vremenu kada Srbijom haraju ratni vihor i epidemija pegavog tifusa. Uprkos potpunoj iznemoglosti od epidemije, ova hrabra, rodoljubiva i čovekoljubiva žena do poslednjeg trenutka preispituje (ne)moć umetnosti u ratu, bezuspešno pokušavajući da se pridigne i vrati ranjenicima i bolesnicima.\nUlaznica za ovaj događaj košta 500 dinara, a sva prikupljena sredstva namenjena su Gradskom udruženju za pomoć osobama sa autizmom. Iz Kola srpskih sestara navode da će, ukoliko su u mogućnosti, posetioci moći da doniraju i dodatna sredstva u kutiju, koja će za tu namenu biti postavljena na ulazu u Veliku većnicu.\nUlaznice se mogu kupiti u prostorijama Kola srpskih sestara (Đure Đakovića 23), putem telefona 063/370033 ili zvanične Fejsbuk stranice Kola.\nHumanitarno veče - monodrama "Nadežda Petrović"\nKolo srpskih sestara Subotica monodrama velika većnica humanitarno veče udruženje za pomoć osobama sa autizmom


Dobra knjiga - Hitlerovi ljudi - Istorija, mitologija -\nStručna kritika u Francuskoj ocenila je knjigu „Hitlerovi ljudi“ kao prvoklasnu analizu u kojoj je, za razliku od dosadašnje prilično generalizovane predstave Hitlera kao histeričnog diktatora, koji je ili slabo ili nikako kontrolisao svoje saradnike, uspostavljena slika o njegovoj ubitačnoj političkoj i psihološkoj dominaciji zahvaljujući kojoj je učvršćivao svoj apsolutizam.\nAutor: Žan Pol Bled\nPrevodilac: Aleksandra Tadić\nU ovoj knjizi nemački novinar i publicista Jirgen Elzeser argumentovano pokazuje da je Balkan centar muslimanskog fundamentalizma u Evropi. Povezujući rat u Bosni i terorističke septembarske napade na Ameriku, Elzeser tvrdi da su ratnici ...\nTajni dosije NKVD-a namenjen Josifu V. Staljinu, sastavljen na osnovu zapisnika saslušanja Hitlerovog ličnog ađutanta Ota Ginšea i sobara Hajnca Lingea u Moskvi 1948/1949. Tekst dosijea sadrži opise dvojice SS oficira koji su Hitlera ...\nRiznica skrivenog beogradskog blaga! Ova knjiga predstavlja dnevnik potrage za izgubljenim Beogradom, veliku avanturu koja će nam otkriti odgovore na sva ona pitanja koja su oduvek kopkala istinske ljubitelje našeg grada: Otkud Kelti ...


Izvještaj – Klik Jajce\nAll posts tagged "Izvještaj"\nAgencija za istrage i zaštitu (SIPA) podnijela je Tužilaštvu Bosne i Hercegovine dopunu izvještaja protiv dva lica zbog sumnje da su počinila krivično djelo pranje novca,...\nPoslanici Predstavničkog doma Parlamentarne skupštine Bosne i Hercegovine usvojili su Izvještaj o radu Vijeća ministara BiH za 2019. godinu. Podršku poslanika dobio je i Specijalni izvještaj...\nSIPA 2018. godine predala izvještaj Tužilaštvu KS: Ko je štitio Američki univerzitet i Prcića?\nDržavna agencija za istrage i zaštitu (SIPA) još 2018. godine dostavila je Tužilaštvu KS izvještaj o dokumentovanim neregularnostima Američkog univerziteta u BiH na čijem čelu je...\nZajednička komisija za evropske integracije Parlamentarne skupštine BiH usvojila je danas izvještaj o radu Savjeta ministara za 2019. godinu. Komisija je podržala poslaničku inicijativu Saše Magazinovića...\nZajednička komisija za odbranu i sigurnost BiH usvojila je Izvještaj o radu Vijeća ministara BiH za 2019. godinu u dijelu nadležnosti Komisije. Zamjenica predsjedavajućeg Zajedničke komisije...\nFinansijska policija FBiH šalje izvještaj: Spremne krivične prijave zbog kriminala u „Aluminiju“\nFinansijska policija Federacije uskoro će podnijeti krivične prijave protiv više osoba zbog brojnih nepravilnosti koje su otkrivene u poslovanju nekadašnjeg giganta „Aluminija“ iz Mostara, saznaje „Dnevni avaz“. Dobila...\nIzjava ministra sigurnosti BiH Selme Cikotića da BiH vlada migrantskom krizom trebalo bi da upali sve alarme za uzbunu jer, ako ovo nije šala, onda...\nJajce Online2 mjeseca ago\nPrema podacima sa sajta Agencije za privredne registre (APR) dug FK Crvena zvezda, zaključno sa 31. decembrom 2019. godine, iznosi 32.174.049 eura. Prema podacima sa sajta...\nKvalitetna provjera za oba tima: Pogledajte izvještaj sa meča Željezničar – Tuzla City\nFudbaleri Željezničara su u okviru pripremne utakmice savladali Tuzlu City sa 3:1. FOTO: Damir Hajdarbašić, www.fkz.ba Fudbaleri Željezničara su u okviru pripremne utakmice savladali Tuzlu City...\nIzvještaj: Nenamjensko trošenje novca Zračne luke Mostar\nAerodrom Mostar je dodijeljeni novac iz federalnog proračuna trošio nenamjenski, utvrđeno je u revizorskom izvješću. Prema zakonu o proračunu nenamjenski potrošena dodijeljena sredstva moraju biti vraćena...


Položen venac na Spomenik sovjetskim veteranima na Avali - Beogradski Portal\nPomoćnik gradonačelnika Andreja Mladenović položio je danas vence na Spomenik sovjetskih ratnih veterana povodom Dana oslobođenja Beograda u Drugom svetskom ratu.\nOn je podsetio da je prošlo 77 godina od oslobođenja Beograda u Drugom svetskom ratu te da Beograd odaje poštu i seća se svih onih koji su dali život da danas živimo u slobodnom gradu.\n– Ovo je jedan od najvažnijih datuma u novijoj istoriji našeg glavnog grada. Na ovom mestu na Avali stradali su u avionskoj nesreći maršal Birjuzov, general Ždanov i delegacija Sovjetskog Saveza koja je direktno učestvovala u akcijama i borbama oslobađanja Beograda. Sve godine na ovom mestu polažemo vence sećajući se ljudi koji su dali svoj život u tragičnoj nesreći, ali i onih koji su dali doprinos da Beograd bude slobodan – rekao je Mladenović.\nOn je istakao da se u okviru manifestacije „Dani slobode”, koja traje od 18. oktobra do 1. novembra, vezuju dva važna datuma.\n– Jedan je pomenuti dan oslobođenja Beograda u Drugom svetskom ratu i 1. novembar kao dan oslobođenja Beograda u Prvom svetskom ratu. Pozivam Beograđane da učestvuju u koncertima, priredbama, filmskim projekcijama i drugim manifestacijama koje će na pravi način podsetiti na važnost sećanja i obeležavanja ovako značajnih datuma našeg glavnog grada. Danas su i deca u školama imala priliku da u okviru nastave dobiju informaciju zašto je 20. oktobar važan. Radimo na tome da svi znaju važne datume za naš grad, kao i da na pravi način ovi važni datumi budu obeleženi u našem glavnom gradu – zaključio je Mladenović.\nVence su položili predstavnici Ministarstva za rad, zapošljavanje, socijalna i boračka pitanja, Ministarstva odbrane, Vojske Srbije, predstavnici ambasade Rusije, Belorusije, Azerbejdžana i Kazahstana, predstavnici SUBNOR-a i boračkih organizacija.


Vesti online / Vesti / Hronika / Grip odneo još jedan mladi život\nGrip odneo još jedan mladi život\nPetnaestogodišnji dečak iz Berana preminuo je od, sumnja se, posledica gripa, saopšteno je iz beranske Bolnice.\nVirus gripa je ove godine već odneo svoje prve žrtve u Srbiji, a još jedan mladi život je ugašen i u Crnoj Gori\nDečak je juče oko 17.00 časova primljen u Urgentni centar, ali lekari, uprkos naporima, nisu uspeli da mu pomognu.\nDirektor Bolnice Budimir Dabetić potvrdio je ovu informaciju, ali nije mogao ništa da precizira dok ne bude obavljena obdukcija.\n- Klinički nalaz budi na sumnju da je reč o infekciji, da li o virusnoj ili bakterijskoj, ne možemo tačno reći. S obzirom na to da je, osim pluća, bilo zahvaćeno i srce sumnjamo da je u pitanju virusna infekcija - rekao je Dabetić.\nPrema posljednjem izvještaju Instituta za javno zdravlje, u Crnoj Gori je od posledica gripa ove sezone, od 26. septembra 2016. do 1. januara 2017. godine, preminulo šest osoba, a dečak je sedma žrtva.\nHRONIKA U teškom udesu poginuo muškarac, povređena deca\nEX YU Nišlija i Banjalučanin pomogli napadačima\nEX YU Ubistvo u Crnoj Gori


Norčič Štamcar: Ljudi protestuju protiv rata širom sveta uprkos riziku da izraze svoje stavove\nBeta 2. marta 2022. 14:15\nZamenica šefa delegacije EU u Srbiji Mateja Norčič Štamcar izjavila je danas da ljudi širom Evrope i sveta, uključujući i Rusiju, protestuju protiv rata u Ukrajini „uprkos riziku kojem se izlažu da izraze svoje stavove“.\n„Herojstvo se javlja u svim oblicima i formama. Proteklih šest dana smo svedoci nekih od tih vidova herojstva, dok narod Ukrajine brani svoju zemlju, slobodu, porodicu, žene i decu“, rekla je Norčič Štamcar prilikom dodele nagrada „Oni su heroji 2021“ koju dodeljuje delegacija EU u Srbiji.\nOna je u svom obraćanju u beogradskoj Galeriji Arte kazala da je ta inicijativa bila pokrenuta kada je svet bio suočen sa pandemijom kovida, a sada, iako ona nije zvanično završena, svedoči ratu u Ukrajini.\n„Teška vremena zahtevaju dodatno herojstvo i solidarnost. Stoga se nadam da će ovi naši lokalni heroji biti primer za mnoge druge, jer jedino kroz solidarnost i humanost možemo pobediti izazove. Nadam se da će mir i solidarnost prevagnuti i u ova teška vremena u Ukrajini“, kazala je ona.\nNorčič Štamcar je istakla je da su upravo takvi heroji dobitnici nagrada koje dodeljuje delegacija EU, kao i da su oni „primeri nesebične brige za dobrobit drugih“.\nNagrade je dobilo 10 pojedinaca iz Srbije koji su „primeri čovekoljublja i solidarnosti“, pretežno iz oblast zdravstva i humanitarnih akcija. Na konkurs su pristigle 154 prijave, a glasalo je oko 210.000 osoba širom Srbije.\nJeremić: 'Srpski svet' je kovanica koju je izveo…\nSijarto: Mađarska ustupa Srbiji deo kapaciteta za…\nKovačević (Da se struka pita): Treba proglasiti ekonomsko…


Održan Drugi memorijalni turnir u stonom tenisu "Jovan Bogdanović Vanja"\nNaslovna Sport Ostali sportovi Održan Drugi memorijalni turnir u stonom tenisu „Jovan Bogdanović Vanja“\nPobednik Zlatko Nišević\nUz učešće četrnaest stonotenisera iz Bačke Palanke i Čelareva, u bačkopalanačkom Slovačkom domu, održan je Drugi memorijalni turnir „Jovan Bogdanović Vanja“.\nZbog koronavirusa, turnir je bio revijalnog karaktera, a nakon takmičenja po grupama, polufinalnih mečeva i finalnog susreta, titulom pobednika, okitio se Zlatko Nišević.\nU prvom polufinalnom susretu, Predrag Knežević je pobedio Milana Đurića sa 3:0, a u drugom polufinalu Zlatko Nišević je savladao Bojana Kneževića sa 3:1, Finalni susret, odigrali su Nišević i Predrag Knežević, a pobeda je pripala Niševiću rezultatom 3:0.\nMemorijalni turnir „Jovan Bogdanović Vanja“, prvi put je održan prošle godine, u znak sećanja na rano preminulog stonotenisera Jovana Bogdanovića Vanju (1966 – 2018). Vredi istaći, da je u poslednjih godinu dana, preminuo učesnik prvog održanog memorijalnog turnira – Franjo Bobak.\nOrganizacija turnira bila je veoma dobra, a sjajan domaćin bio je i ovaj put, bačkopalanački Slovački dom, na čelu sa Andrijom Majerskim.\nPogledaj: Rukometaši Hercegovca pobedom počeli prvoligaško prvenstvo\nMemorijalni turnir "Jovan Bogdanović - Vanja"\nPrethodni tekstObrovac bez vode zbog kvara\nSledeći tekstOblaci sa zapada su nam doneli kišu, kada prestaju padavine


FUNKCIONALNI LEGIMITET SUDSTVA\nPosted on July 30, 2018 September 5, 2018 by Aleksandra Bulatović\nKontinuitet nezavisnosti pravosuđa i njegove legitimnosti ne događa se automatski: oba moraju da se stalno zaslužuju. Pravosuđe mora da zasluži poverenje javnosti kojem služi kroz pokazivanje razumevanja i odgovornosti prema potrebama javnosti. Sudije moraju da obrazložu svoje odluke, jer na taj način sudije snose odgovornost za svoje odluke i omogućuju stranama u sporu i društvu u celini da shvate i preispitaju njihovo obrazloženje.\nKOJI SU USLOVI ZA NEZAVISNOST PRAVOSUĐA\nPosted on July 30, 2018 September 6, 2018 by Aleksandar Fatić\nPolitika i “struka” su podeljeni oko statusa pravosuđa u odnosu na najnovije ustavne izmene, a debata se, u suštini, vodi oko toga u kojoj meri predložena rešenja uvećavaju ili umanjuju nezavisnost pravosuđa. Ova debata se obično vodi na jednom tehničkom nivou: da li vlast ima instrumente da kontroliše pravosuđe? Ako su ti instrumenti izraženi, onda pravosuđe nije nezavisno. Sudije i ostali nosioci pravosudnih funkcija se zalažu za veću, pa i potpunu nezavisnost pravosuđa


Ovaj par je doputvao u Egipat i delovalo je da sve u najboljem redu, dok jednog jutra nije primećena devojka koja dovlači kofer svoga dečka pored bazena.\nNeobičan i duhovit snimak sivog automobila čiji vozač zbunjeno, ali uporno vozi po uskoj stazi za bicikle pored autoputa privukao je mnogo pažnje.\nPostoji veliki broj vrsta ajkula koje dobro podnose zarobljeništvo u akvarijumima. Uglavnom možete da vidite mnoge vrste, ali nikada veliku belu ajkulu, evo i zašto.\nNeimenovani 37-godišnji Saudijac je iznajmljenim maseratijem prošao Španskim stepenicama u centru Rima i sada se suočava sa optužbama zbog navodnog nanošenja štete obeležju, saopštila je policija u glavnom gradu Italije.\nSvi koristimo Gugl, a ovo su stvari koje krije od nas.\nDva kriminalca pokušala su da opljačkaju ženu na ulici u Meksiku, ali umesto da ona bude još jedna žrtva u nizu, njeni refleksi su joj pomogli da izbegne da joj otmu lične stvari.\nKada je Meri En Biven rođena 1874. godine, bila je lepa i zdrava beba i niko nije sumnjao da nešto nije u redu.


Pompeo je sa egipatskim predsednikom Abdelom Fatahom el-Sisijem razgovarao u Berlinu, gde se održava konferencija o Libiji.\n- Sastao sam se danas sa predsednikom Sisijem i ukazao na besmislenu i tragičnu smrt pritvorenog američkog državljanina Mustafe Kasema u Egiptu. Po pitanju Libije, saglasili smo se da je neophodno vratiti se političkom procesu uz posredovanje UN i prekidu vatre - objavio je Pompeo na Tviteru.\nRazgovarali predsednici Evropskog saveta i Egipta, tema kriza na Bliskom istoku\nKasem (54), trgovac auto-delovima sa Long Ajlenda u Njujorku koji je rođen u Egiptu, umro je u ponedeljak jer mu je otkazalo srce posle štrajka glađu. On je u Kairu bio u poseti porodici avgusta 2013. godine. Razmenjivao je novac u tržnom centru u blizini kairskog Trga Raba al-Adavia, kada ga je policija zaustavila i tražila da vidi njegova lična dokumenta.\nKada je pokazao američki pasoš, službenici su počeli da ga tuku i zatim su ga pritvorili, preneo je AP.\nPet godina su ga držali u zatvoru pre nego što je optužen.\nGodine 2018. u masovnom suđenju 700 optuženih, koje su organizacije za ljudska prava osudile, Kasem je osuđen na 15 godina na osnovu spornog zakona o protestu.\nUbrzo po izricanju presude, Kasem je napisao pismo američkom predsedniku Donaldu Trampu tražeći njegovu pomoć.\n- Molim se da imate plan za mene - naveo je Kasem u pismu američkom predsedniku, dodajući da je dijabetičar i da će stupiti u štrajk glađu znajući da možda neće preživeti.


PKS i RAS organizuju nastupe srpskih privrednika na svetskim sajmovima hrane - AgroFin\nNaslovna VESTI PKS i RAS organizuju nastupe srpskih privrednika na svetskim sajmovima hrane\nPrijavljivanje preduzeća je u toku\nU cilju podrške i promocije izvoza, Privredna komora Srbije i Razvojna agencija Srbije organizuju nastupe srpskih privrednika u okviru nacionalnog štanda Srbije na predstojećim međunarodnim sajmovima “WORLD FOOD MOSCOW”, “SIAL PARIS”, “CHINA INTERNATIONAL IMPORT EXPO” i “ISRAFOOD”, koji će se održati u poslednjem kvartalu 2020. godine.\nPozive i obrasce za prijavu možete da preuzmete u nastavku teksta, a kontakt osoba u Privrednoj komori Srbije za zainteresovane učesnike je Zorana Delić (tel: 066 875 1207, e-mail: zorana.delic@pks.rs).\nMeđunarodni sajam hrane i pića “WORLD FOOD MOSCOW” 2020\n“WORLD FOOD MOSCOW” (www.world-food.ru) je jedan od najznačajnijih međunarodnih sajmova hrane i pića, koji se održava u Moskvi, Ruska Federacija, u periodu od 22. do 25. septembra 2020. godine.\nPostoji već više od 20 godina i održava se na preko 58.000 m² u okviru sajamskog izložbenog prostora Crocus Expo. U 2019. godini sajam je posetilo oko 30.768 hiljada posetilaca iz 92 zemalja koji su imali priliku da se upoznaju sa proizvodnim programom više od 1.764 izlagača iz 65 zemlje sveta.\nNa sajmu „WORLD FOOD MOSCOW“ 2020. godine, Srbija se predstavlja sa svojim proizvodima u paviljonu 3, u hali 14.\nPOZIV ZA UČEŠĆE NA SAJMU WORLD FOOD MOSCOW 2020\nОBRAZAC 1 PRIJAVA ZA SAJAM\nMeđunarodni sajam prehrambene industrije “SIAL PARIS” 2020\n“SIAL PARIS” (www.sialparis.com) je vodeći međunarodni sajam iz oblasti prehrambene industrije na tržištu Francuske i Evropske Unije koji se održava svake druge godine. U 2018. godini na sajmu je učestvovalo više od 7.200 izlagača iz 119 zemalja. Sajam je posetilo preko 300.000 stručnih posetilaca od čega 73% međunarodnih posetioca.\nNa sajmu “SIAL PARIS” 2020 Srbija će se predstaviti sa dva štanda i to u dve hale: u hali sa nacionalnim štandovima i u hali gde se predstavljaju zamrznuti proizvodi.\n“SIAL PARIS” se održava u Parizu u periodu od 18. do 22. oktobra 2020. godine. Nastup na međunarodnom sajmu omogućava izlagačima da predstave svoje proizvode i plasiraju ih na nova tržišta, kao i da pospeše postojeće i steknu nove poslovne kontakte.\nOBRAZAC 2 IZJAVA SIAL\nPOZIV ZA UČEŠĆE NA SAJMU SIAL 2020\nОBRAZAC 1 PRIJAVA ZA SAJAM SIAL\nMeđunarodni sajam uvoza “CHINA INTERNATIONAL IMPORT EXPO” 2020\n3. Kineski međunarodni uvozni sajam “China International Import Expo” će se održati u Šangaju, NR Kina, u periodu od 05. do 10. novembra 2020. godine.\n“China International Import Expo” (www.ciie.org) čiji su organizatori Vlada Narodne Republike Kine i Kineski međunarodni uvozno-izvozni biro održava se u cilju podsticanja uvoza strane robe i usluga u Kinu, a u skladu sa nastojanjem Kine da promoviše globalizaciju i otvorenost tržišta.\nLETTER OF AUTHORIZATION – JOINT EXHIBITION\nPOZIV ZA UČEŠĆE NA SAJMU CIIE 2020\nОBRAZAC 1 PRIJAVA ZA SAJAM CIIE\nMeđunarodni sajam hrane i pića “ISRAFOOD” 2020\nRazvojna agencija Srbije i Privredna komora Srbije organizuju po drugi put nastup srpskih privrednika u okviru nacionalnog štanda Srbije na predstojećem međunarodnom sajmu hrane i pića “ISRAFOOD” koji će se održati u Tel Avivu, Izrael, u periodu od 24. do 26. novembra 2020. godine.\n“ISRAFOOD” (www.stier.co.il/israfood/en/) je najveći međunarodni sajam hrane i pića u Izraelu koji predstavlja jedinstveno mesto susreta proizvođača i uvoznika. Sajam se održava svake godine u okviru Izraelske nedelje hrane.\nPOZIV ZA UČEŠĆE NA SAJMU ISRAFOOD 2020\nОBRAZAC 1 PRIJAVA ZA SAJAM ISRAFOOD 2020.\nPrethodni tekstObjavljen IPARD pravilnik za Meru 7 – ruralni turizam\nSledeći tekstNedimović: Isplata subvencija za mlade od septembra do kraja novembra (VIDEO)


Premijerka Ana Brnabić izjavila je danas u Skupštini Srbije da će proveriti u Republičkoj direkciji za imovinu dokle se stiglo sa predmetom o izgradnji džamije u Novom Priboju.\nOdgovarajući na pitanje poslanika Muamera Zukorlića ona je rekla da će islamska zajednica u Priboju dobiti podatke o tome u prvoj polovni februara, kada se planira njena poseta toj opštini.\n- Predlažem da imamo sastanak i da tada u Priboju razgovaramo oko ovoga, a ja ću do tada proveriti sa Republičkom agencijom za imovinu o čemu se radi, dokle je stigao taj predmet, ako postoje neki problemi da ih rešimo, pa da u Priboj dođem sa odgovorom - rekla je Brnabić.\n- Obavešten sam da je predmet došao do Republičke direkcije za imovinu i čeka se tu i saglasnost Vlade Srbije. Od izuzetne važnosti bi bilo da se ovo pitanje što pre pozitivno reši, s obziromna to da u Priboju postoji džamija u Starom gradu, dok u novom delu Priboja nemamo niti jedan verski objekat, a u pitanju je značajan broj pripadnika islamske zajednice - rekao je Zukorlić.\nKaže da je on i ranije predlagao formiranje nacionalnog sveta za borbu protiv nasilja, uz objašnjenje da je primetio da nasilje povremeno esklarira u određenim strukturama - od maloletničkog, preko školskog, do porodičnog.\nBrnabić je odgovorila da je vlada napravila radnu grupu za borbu protiv nasilja u školama i da je u okviru nje izrađen konkretan plan aktivnosti koje će biti preduzete u narednih nekoliko nedelja, kao i da postoji radna grupa protiv nasilja u porodici, dodajući da nema potrebe za još jednim radnim telom.\n- Ministarstvo unutrašnjih poslova zaista dobro radi svoj posao i ima dobre rezultate u borbi protiv organizovanog kriminala, korupcije i protiv nasilja. I kakva god percepcija bila, ti brojevi su danas manji nego što su bili ikada ranije - podvukla je Brnabić.


Ivanić zamera Nikoliću podršku Dodiku - 04.01.2016, Sputnik Srbija\nSrpski član Predsedništva BiH Mladen Ivanić smatra da je otvorena podrška predsednika Srbije Tomislava Nikolića predsedniku Republike Srpske Miloradu Dodiku... 04.01.2016, Sputnik Srbija\nvesti, svet, mladen ivanić, republika srpska (rs), region\n13:08 04.01.2016 (Osveženo: 03:36 26.08.2021)\nSrpski član Predsedništva BiH Mladen Ivanić smatra da je otvorena podrška predsednika Srbije Tomislava Nikolića predsedniku Republike Srpske Miloradu Dodiku potpuno neprimerena, jer znači svrstavanje na jednu stranu.\nIvanić je za sarajevski „Dnevni avaz“ rekao i da to praktično znači svrstavanje na jednu stranu i neku vrstu arbitriranja u odnosima među političkim strankama u BiH.\n„Moja poruka kada se čujem s njim (Nikolićem) će biti: ne uplićite se u naše unutrašnje prilike, to je naša stvar, a mi se nećemo uplitati u vaše unutrašnje prilike jer to je vaša stvar“, rekao je Ivanić a prenela Hina.\nIvanić je, naime, na taj način reagovao na izjavu Nikolića banjalučkom RTRS-u kada je, kako se navodi, dao nedvosmislenu podršku Dodiku.\n30 Decembar 2015, 09:24\nNikolić je tada rekao da je obavešten o postojanju „tajnog plana“ za rušenje Dodika koji je navodno kreirala međunarodna zajednica uz podršku opozicionih stranaka.\nIvanić je, prenosi Hina, poručio Nikoliću da podrška Beograda Dodiku ne sme biti poistovećivana s podrškom Republici Srpskoj.\n„Ponajmanje je Dodik taj s kojim bi RS trebalo da se povezuje“, kazao je Ivanić.\nDodao je da stranke opozicije u RS mogu biti uz vlast u ključnim pitanjima od nacionalnog interesa, ali da s njom neće sarađivati u „kriminalu, korupciji i ekonomskom uništavanju RS“, a upravo je to ono što karakteriše Dodikovu vlast.


Održana 70. sjednica Vlade Federacije BiH\nVlada Federacije BiH je, na današnjoj sjednici održanoj u Mostaru, utvrdila Nacrt zakona o turizmu Federacije BiH, koji, između ostalog, definira Turističku organizaciju FBiH, turističke organizacije kantona, gradova, općina, te međuopćinske turističke organizacije. Zadaci Turističke organizacije FBiH su stvaranje i promocija identiteta i ugleda turizma FBiH, planiranje i provođenje zajedničke strategije i koncepcije promocije turizma, predlaganje i izvođenje promotivnih aktivnosti u FBiH i inostranstvu od zajedničkog interesa za sve subjekte u turizmu, te podizanje nivoa kvalitete cjelokupne turističke ponude.\nFederalna vlada je, nastavljajući stvarati uslove za gradnju autoceste na trasi Koridora Vc, dionica Počitelj - Bijača, poddionica Počitelj - Zvirovići na području Općine Čapljina, i na današnjoj sjednici donijela nekoliko rješenja o uvođenju u posjed nekretnina prije isplate naknade za nekretnine.\nNakon razmatranja informacije Federalnog ministarstva energije, rudarstva i industrije o aktivnostima na usklađivanju propisa Bosne i Hercegovine s tzv. “Trećim energetskim paketom”, Vlada FBiH nije prihvatila rješenja ponuđena u Nacrtu zakona o regulatoru, prijenosu i tržištu energije u BiH, koji je 22.7.2016. godine dostavio Sekretarijat Energetske zajednice, u dijelu koji se odnosi na prirodni gas, Vlada smatra da je neophodno da Ministarstvo vanjske trgovine i ekonomskih odnosa BiH i Vijeće ministara BiH, na osnovu obaveza preuzetih Ugovorom o uspostavi Energetske zajednice, pristupe proceduri donošenja ovog zakona, u tekstu koji su uskladili entitetski predstavnici.


Kadiz - Mirandes\nSreda, 15/01 - Fudbal, Španija, Segunda\n15/01Cádiz vs Mirandés1X2tip: 1\nU sredu se nastavljaju mečevi 23. kola španske Segunde, a za vas smo ovog puta analizirali meč između Kadiza i Mirandesa. Duel između ove dve ekipe je zakazan za 21 čas.\nSigurno je da su fudbaleri Kadiza najprijatnije iznenađenje u ovogodišnjem izdanju španske Segunde, a svakako najbolji pokazatelj za to je i trenutni plasman na prvo mesto na tabeli uz čak pet bodova viška u odnosu na drugoplasiranu Almeriju. Ipak, ono što je i te kako evidentno je činjenica da Kadiz ne igra više onoliko dobro kao na startu šampionata, pa su tako na pet poslednjih mečeva ostvarili samo jednu pobedu, uz po dva remija i dva poraza. U prošlom kolu je ova ekipa remizirala na gostovanju kod Ponferadine, dok su pre toga u jednom fantastičnom meču na svom terenu doživeli poraz od Numansije kada je bilo 2:4. Sigurno je da bi novi neuspeh upalio alarm u ovoj ekipi.\nŠto se tiče Mirandesa poznato je da je glavna ambicija ove ekipe opstanak u Segundi, i ako na taj način posmatramo situaciju sigurno je da svi navijači ove ekipe mogu da budu prezadovoljni sa načinom na koji igraju njihovi fudbaleri ove sezone. Naime, Mirandes se trenutno nalazi na devetom mestu na tabeli i imaju samo bod manjka u odnosu na šestoplasirani Las Palmas, a poznato je da to šesto mesto donosi plasman u plej-of. Takođe, Mirandes u poslednje vreme igra sjajno pošto su na tri poslednja meča zabeležili dve pobede i jedan remi. U prošlom kolu je ova ekipa na svom terenu remizirala protiv Santandera, dok su pre toga ostvarili dve vezane pobede i to prvo protiv Hueske na svom terenum, a onda i kod Đirone na gostovanju.\nAko posmatramo formu ove dve ekipe, sigurno je da Mirandes dosta bolje igra od Kadiza, međutim, ne treba zaboraviti da Kadiz i dalje ima pet bodova prednosti na tabeli u odnosu na drugoplasiranu Almeriju, i sigurno je da i dalje sve drže u svojim rukama. Novi neuspeh za ovu ekipu bi značio i treći meč bez pobede, a to bi ipak bilo previše, ako generalno sagledamo situaciju u kojoj se Kadiz nalazi ove sezone i koliko dobro igraju. Zbog svega toga vam toplo preporučujemo da odigrate 1 koji kladionica Meridianbet plaća sa kvotom 1.83.


DR PETROVIĆ: Evo šta globalisti spremaju Srbiji nakon izbora u SAD! (VIDEO) - Naša Borba\nDR PETROVIĆ: Evo šta globalisti spremaju Srbiji nakon izbora u SAD! (VIDEO)\nU svojoj emisiji na Jutjubu, dr Dragan Petrović je ove sedmice uzeo dve aktuelne teme. Prva su epilog izbora predsedničkih u SAD, a druga je postignuto primirje uz posredstvo Rusije u sukobu Azerbejdžana i Jermena oko Nagornog Karabaha.\nPrethodni tekstČIJIM VAKCINAMA SE NAJVIŠE VERUJE: Šta je pokazalo istraživanje u 11 zemalja\nSledeći tekst“AKO MIRIS TAMJANA RAZGONI VRADŽBINE, ŠTA ĆE ONDA PATRIJARH U BOLNICI?“ Nenad Čanak udario na pravoslavlje (VIDEO)


Uvod u ITIL V4 - Nastavni Centar\nUvod u ITIL V4\nПочетна/Uvod u ITIL V4\nUvod u ITIL V4Informatika ad2020-03-06T09:48:11+02:00\nITIL 4 je objavljen od strane Axelosa 11.02.2019, kao poslednja verzija ITILa. IT V4 Infrastructure Library (ITIL) predstavlja skup najbolje prakse iz koje je nastala cela metodologija rešavanja problema u pružanju IT usluga. Sistem je prilagodljiv svim okruženjima (malim, srednjim ili velikim organizacijama) i donosi koristi od primene firmama nezavisno od toga čime se bave.\nNova verzija ITIL V4 Foundation se bavi tzv. uslužnim vrednosnim sistemom (eng. Service Value System – SVS), koji daje holistički pristup poslovnim vrednostima. Ovaj jednodnevni kurs je napravljen da predstavi ITIL V4 kao end-to-end operacioni model za kreiranje, isporuku i kontinuirano unapređenje proizvoda i usluga.\nOd kad je nastao ITIL je najprihvaćeniji pristup u upravljanju IT uslugama\nPohađanjem ITIL V4 kursa i dobijanjem ITIL Foundation sertifikata, polaznik demonstrira posedovanje veština neophodnih za uspešno planiranje, implementaciju, upravljanje i rešavanje problema pri upravljanju IT uslugama.


Sneg i minus prete ovogodišnjem rodu - Televizija Kopernikus TV K::CN\nSneg i minus prete ovogodišnjem rodu\n20/04/2017 | Ekonomija\nSneg koji od utorka uveče pada u Novoj Varoši i Prijepolju dostigao je u planinskim predelima visinu od 30 centimetara. Iako najavljivan samo na planinama i višim predelima, sneg je zabeleo krovove u mnogim gradovima Srbije. Zbog lošeg vremena najviše je stradalo bobičasto i jagodičasto voće, a najveća opasnost za zasade mogao bi da bude višednevni minus.\nZbog naglog zahlađenja i snega koji je pao i u zlatiborskom kraju, ugroženi su zasadi malina i voćnjaci, koji samo što su počeli da cvetaju.\n„Šteta je možda oko 10 do 15 odsto, a gde malinjaci nisu pokriveni i 50 odsto“, kažu malinari, koji dežuraju kraj zasada i danju i noću.\nPoučeni iskustvom iz prethodnih godina, malinari su osigurali zasade, ali, kako kažu, sneg ne ulazi u polisu osiguranja.\nŽarko Galetin iz Privredne komore Srbije rekao je za RTS da je najviše stradalo bobičasto i jagodičasto voće, ali i trešnje i kajsije. Još uvek se, kaže, ne može proceniti kolika će tačno biti šteta.\nPrema njegovim rečima, najveća opasnost je da minus potraje.\n„Ovakva situacija nije toliko opasna, ali mraz koji bi mogao da dođe može da nanese veliku štetu“, rekao je Galetin i dodao da veruje da će maline biti i za izvoz jer je velika količina ploda na zalihama koje mogu da kompenzuju pad prinosa zbog lošeg vremena.\nGaletin ukazuje da država može da pomogne voćarima – subvencionisanjem osiguranja useva, ali i stimulacijom preventivnih mera zaštite.\nOčekivalo se da zbog kiše bude povećan vodostaj manjih reka, posebno bujičnih. Zato je aktiviran i meteo alarm, rekao je gostujući u Jutarnjem programu pomoćnik načelnika Sektora za vanredne situacije Goran Nikolić.\n„Nemamo problema, videćemo u toku dana, prati se situacija. Najavljene padavine su smanjene tako da ne očekujemo eskalaciju. Beleži se blagi porast vodostaja, ali ne bi trebalo da bude poplava“, rekao je za Nikolić.